GBP/USD Beri Petunjuk Awal Untuk Lenyapkan Trend Bullish?

Setelah pergerakan harga pasangan matawang GBP/USD gagal untuk tembusi paras tertinggi mingguan pada minggu lalu, harga terus membuat corak penurunan sehingga melepasi paras rintangan 1.38000.
Junaman sekitar 100 pips daripada paras ketinggian 4 minggu itu serba sedikit memberi isyarat bearish dan terus kekal bergerak di bawah paras halangan Moving Average 50 (MA50) pada timeframe 1 jam.
Pada pembukaan dagangan di sesi Asia hari ini (Isnin), harga telah menjunam dengan membuat ‘gap’ sebelum kembali ditutup dengan lonjakan untuk menguji zon SBR (support become resistance) 1.38000.
Matawang Pound akhirnya memberi peluang kepada matawang USD untuk mempelopori penguasaan yang mana secara tidak langsung telah mendorong harga pada carta GBP/USD kekal pamer penyusutan.
Penerbitan data ekonomi PMI United Kingdom yang positif pada sesi Eropah (Jumaat) juga tampaknya tidak berupaya untuk memacu pergerakan harga terus melonjak tinggi setelah dibedal oleh pengukuhan USD.
Pengukuhan itu dilihat telah disokong oleh laporan terbaharu daripada Pengerusi Federal Reserve (Fed) Jerome Powell yang berkata sudah bersedia untuk melaksanakan pengurangan pembelian bon.

Selepas menembusi paras rintangan 1.38000, pelabur mungkin akan mengalihkan tumpuan kepada zon RBS (resistance become support) 1.37000 untuk dicecah jika harga terus kekal dengan corak pergerakan downtrend.
Paras tertinggi mingguan 1.38300 dijangka akan kembali menjadi perhentian seterusnya jika pergerakan harga kembali meningkat sebelum kebarangkalian yang lebih jelas untuk melihat harga terus melonjak.
Kenaikan awal berkemungkinan akan menuju semula ke zon rintangan utama pada zon SBR (support become resistance) 1.39000 dan sekaligus akan menghapuskan isyarat bearish yang ingin dipamerkan.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


US Dolar Tidak Mampu Mengekalkan Pengukuhan? Ini Sebab Utamanya!

Matawang US dolar yang menjadi pilihan para pedagang matawang sejak akhir-akhir ini didagangkan mendatar sebelum mengukuh kembali berbanding matawang lain pada hari Selasa berikutan data buruh yang lemah. Walaupun terdapat kenyataan positif daripada Pengerusi Rizab Persekutuan Jerome Powell mengenai ekonomi namun pengukuhan US dolar terbantut selepas laporan data buruh yang dikeluarkan tidak mampu mendorong pengukuhan US dolar.
Jabatan Buruh A.S telah mengeluarkan bahawa dapatan laporan Penawaran Pekerjaan Baru dan Kadar Pertukaran Pekerja menunjukkan penawaran kerja pada bulan Januari jatuh kepada kira-kira 6.43 juta. Bacaan ini tersasar daripada jangkaan penganalisis yang mensasarkan pada bacaan 7 juta.
Pengerusi Federal Reserve (Fed) A.S, Jerome Powell menyatakan keyakinannya kepada Kongres bahawa ekonomi Amerika Syarikat berada dalam keadaan baik walaupun terhadap ancaman yang berpotensi daripada wabak koronavirus dan kebimbangan terhadap kesihatan ekonomi jangka panjang.
 Powell mengekalkan pendirian FOMC terhadap dasar monetari semasa akan menyokong pertumbuhan ekonomi secara berterusan, pengukuhan pasaran buruh dan memacu inflasi untuk mencapai sasaran 2%, malah ia akan dikekalkan selagi indikator-indikator ekonomi A.S masih konsisten.
Sementara itu matawang pound terus mencatat pengukuhan berbanding US dolar berikutan data yang dikeluarkan sejak akhir-akhir ini menunjukkan bahawa ekonomi UK tidak terus susut lebih lanjut pada suku keempat tahun lepas.
Matawang pound kukuh kepada paras $1.2959 berbanding US dolar setakat jam 10.45 p.m dengan Presiden Bank Pusat Eropah, Christine Lagarde menyatakan bahawa ahli EU perlu mengadopsi lebih banyak langkah pendukung fiskal terutama dari Jerman yang merupakan salah satu ekonomi besar EU.
Pada ketika ini pasaran dihimpit dengan kekhuatiran terhadap penularan wabak koronavirus. Kebanyakkan penganalisis berpendapat bahawa penularan wabak ini dapat memberi kesan terhdap ekonomi global.


Sentimen Terkini Pasaran Forex Setakat Petang Ini

Matawang Euro meneruskan pengukuhan pada hari ini apabila terdapat kejatuhan dalam hasil pulangan bon Amerika Syarikat, sementara itu Yen beserta matawang yang berkaitan dengan isu perdagangan global termasuk Yuan mendapat permintaan. Pasaran semasa mula memberi tumpuan terhadap Federal Reserve mengenai mesyuarat dan sidang akhbar yang akan memberi panduan baru untuk pasaran pada 2019.
Dalam perkembangan di Euro, perbincangan berterusan antara Itali dan Kesatuan Eropah serta indeks harga pengeluar yang mencatatkan kenaikan pada 0.8% berbanding 0.5% jangkaan telah membantu Euro untuk melepasi paras 1.14000 berbanding USD. Paras ini bertindak sebagai resistance paling kukuh selama beberapa hari yang lalu. Jika hasil pulangan bon Amerika Syarikat terus menjunam, Euro berkemungkinan akan mencapai angka tukaran 1.15000 dalam masa terdekat ini.
 Sementara itu, atas faktor kejatuhan besar AS Dolar juga telah memberi impak yang besar terhadap AUD. Tambahan lagi, Reserve Bank of Australia (RBA) pada sesi Asia telah mengekalkan dasar monetari seperti jangkaan pasaran dengan kenyataan yang agak positif. RBA mengulangi bahawa inflasi dijangka meningkat beransur-ansur dalam tempoh beberapa tahun akan datang dan sektor pekerjaan berkembang baik serta jangkaan terdapat pengurangan di dalam kadar pengangguran.
Nilai matawang Sterling pula melonjak pada dagangan Selasa setelah kenyataan daripada peguam dari Mahkamah Keadilan Eropah yang menyatakan Britain memiliki hak untuk menarik balik notis pengunduran dari Kesatuan Eropah. Kenyataan daripada peguam bela tersebut yang tidak terikat kepada mana-mana pihak tetapi sebagai satu cadangan kepada jalan penyelesaian permasalahan Brexit ini memberikan sedikit kelegaan terhadap pasaran walaupun dalam masa yang sama Perdana Menteri Britain Theresa May masih bergelut untuk mendapatkan sokongan pelan Brexit di Parlimen.


Analisis Teknikal GBP/JPY – Timeframe H1 – 30/10/2018

Jika diperhatikan pergerakan harga pada chart pasangan matawang GBP/JPY pada sesi dagangan semalam, harga tidak berjaya meneruskan siri penurunan harga yang dibuat secara konsisten sepanjang minggu lalu. Harga dilihat tidak berjaya menembusi ke paras lebih rendah dari Magic Pivot dan telah membuat kenaikan menguji paras resistance MagicR1 pada indicator Moshed Magic Line. Setelah harga gagal menembusi paras resistance tersebut, harga kembali ditekan semula ke paras lebih rendah apabila matawang Yen kembali mendapat permintaan berikutan sentimen pasaran dilihat kembali berisiko.
Pada sesi pasaran Asia hari ini bermula, harga dilihat telah membuat kenaikan dari paras Magic Pivot 143.830 dan menuju ke paras resistance 144.331 (MagicR1). Bersambung ke sesi pasaran Eropah, setelah harga dilihat menguji paras tersebut beberapa ketika, harga kemudiannya kembali untuk membuat penurunan di mana harga semasa didagangkan pada paras 144.130 setakat jam 3.47 petang. Jika harga berjaya meneruskan semula kenaikan yang dibuat sejak awal pagi tadi, jangkaan harga bakal ke paras resistance 144.897 (MagicR2) sebelum kenaikan harga yang lebih tinggi dilihat akan menguji paras 145.398 (MagicR3) yang berada pada zon SBR (support become resistance).
Namun, jika Yen kembali mengukuh dan menekan semula harga ke paras lebih rendah, harga dilihat akan bergerak turun melepasi paras Magic Pivot dan ke paras support pada 143.264 (MagicS1). Kemudiannya, harga akan menguji paras support 142.763 (MagicS2) untuk mengatasi paras terendah harga yang dicapai pada Jumaat lalu. Seterusnya, penurunan harga yang masih diteruskan akan melihatkan harga menyambung semula siri penurunan minggu lalu dan bakal mencari paras lower low yang baru berkemungkinan ke paras 142.197 (MagicS3).
 Pasaran akan tertumpu terhadap pengumuman kadar faedah oleh BOE dan beri tumpuan juga terhadap sebarang isu yang mempengaruhi perubahan sentimen dalam pasaran semasa dan bakal memberi impak terhadap pergerakan harga pada chart GBP/JPY. Indicator Moshed Magic Line adalah disyorkan untuk kegunaan semua trader bagi memantapkan lagi analisis teknikal harian anda dan mengekalkan prestasi dagangan yang terbaik setiap masa.

Paras support: 143.264, 142.763, 142.197.
Paras resistance: 144.331, 144.897, 145.398.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


US Dolar Di Dagangkan Mendatar Berbanding Yen, Harga Minyak Terus Naik – Sesi Asia

Forex
US dolar didagangkan mendatar berbanding matawang yen dalam sesi dagangan Asia pada hari Selasa.
USD/JPY didagangkan mendatar iaitu naik sedikit 0.03% kepada 112.69, manakala matwang AUD/USD mengukuh pada awal sesi dagangan Asia sebanyak 0.24% kepada 0.7824.
Indeks US dolar yang mengukur kekuatan matawang greenback berbanding enam menyusut sebanyak 0.14% kepada 91.86 dalam sesi dagangan Asia pada hari Selasa setakat jam 09.55 a.m.
Pergerakan matawang ini dipengaruhi oleh pembukaan pasaran kembali selepas cuti panjang pada hujung minggu dan beberapa pasaran yang masih belum dibuka seperti Tokyo.
Minyak
Harga minyak mencapai paras tertinggi pada awal tahun baru, Selasa sejak tahun 2014.
 Minyak mentah WTI (West Texas Intermediate) bagi kontak penghantaran Disember naik sebanyak 0.30% kepada $60.61 setakat jam 09.55 a.m.
Minyak Brent pula yang didagang ICE Future Exchange di London naik sebanyak 0.74% kepada $67.12 setong setakat jam 09.55 a.m.
Peningkatan harga minyak didorong oleh beberapa faktor utama iaitu usaha pemotongan pengeluaran minyak oleh OPEC dan Rusia.
Faktor lain yang turut mendorong peningkatan harga ialah pemintaang minyak yang kukuh.
Emas
Emas pula dibuka sedikit rendah dalam sesi dagangan Asia. Pada awal pembukaan pasaran harga emas naik berikutan kelemahan US dolar.
Emas dalam niaga-hadapan (futures) di Comex mencatat kejatuhan sebanyak 0.05% pada hari Selasa kepada $1,308.60 setakat jam 09.55 a.m.


US Dolar Menjunam, Semua Disebabkan Komen Terbaru Trump!

US dolar menjunam ke paras terendah berbanding matawang utama dunia yang lain pada Rabu selepas Presiden Donald Trump mengatakan “matawang USD terlalu kuat”. Dalam keadaan sebegini di mana risiko geopolitik semakin memuncak, telah menambahkan lagi kelemahan US dolar.
Presiden Trump memberitahu perkara itu kepada Wall Street Journal pada Rabu bahawa beliau merasakan matawang (US dolar) semakin menguat.
Ia bukanlah kali pertama Trump menyampaikan kebimbangannya terhadap pengukuhan US dolar, selepas beberapa kali beliau memberi amaran  bahawa penguatan US dolar telah banyak merugikan syarikat Amerika yang menjalankan perniagaan di luar negara.
Selain itu, terdapat juga laporan yang mengatakan beliau lebih suka dengan polisi kadar faedah rendah.
 Indeks US dolar yang mengukur kekuatan greenback berbanding enam matawang utama dunia yang lain jatuh 0.31% kepada 100.31 selepas komen beliau tersebar di ruang media.
Komen terbaru ini menambah lagi kesengsaraan US dolar yang sedang tertekan dengan risiko geopolitik di Syria dan Korea Utara dengan para pelabur dilihat beralih kepada instrumen safe haven seperti emas, bon dan matawang Yen.
Emas naik 0.77% kepada $1283 pukul 3.48 pagi tadi dengan Yen turut menguat. Usd/Jpy menjunam sehingga berhampiran 109.00 setakat pukul 4.15 pagi tadi.
Instrumen seperti emas biasanya akan mendapat permintaan tinggi dalam ketidaktentuan pasaran seperti  ini sebagai ‘penyimpan nilai’ bagi mengelak risiko pelaburan. Tidak lupa juga pasaran bon yang juga mendapat permintaan tinggi.


Walaupun NFP Meleset, Kenapa USD Tak Jatuh?

Pertumbuhan pekerjaan Amerika Syarikat tanpa dijangka lebih perlahan daripada dijangkakan pada bulan November, membuatkan pelabur tersentak dan melepaskan pegangan terhadap US dolar.
Pada bulan lalu, ekonomi AS menambah sebanyak 210,000 pekerjaan, turun dari 546,000 yang dicatatkan pada Oktober. Angka ini adalah jauh tersasar daripada jangkaaan pasaran untuk kenaikan 550,000.
Sementara kadar pengangguran pula menurun dengan ketara kepada 4.2% daripada 4.6% sebelumnya, iaitu paras terendah sejak pandemik Covid-19 itu bermula.
Susulan daripada penerbitan itu, US dolar segera membuat penurunan sebelum meningkat semula menjelang penghujung sesi New York setelah pelabur menilai data ini.
 Pada sesi Asia, indeks dolar diniagakan stabil pada 96.25 berbanding kebanyakan matawang utama lain.
Reaksi US dolar tidak banyak berubah memandangkan sentimen pasaran masih lagi dihimpit oleh ketidakpastian mengenai varian coronavirus Omicron dan pelabur juga yakin bahawa Federal Reserve (Fed) akan mula mengetatkan polisinya dalam masa terdekat..
Meneliti pergerakan matawang sensitif risiko, dolar Aussie dan kiwi jatuh ketara susulan pengukuhan US dolar dan data ekonomi China yang lemah. Indeks PMI Komposit dan Perkhidmatan Caixin China merosot pada November, membawa petanda bahawa aktiviti ekonomi yang perlahan di negara itu.
Tumpuan kini dialihkan kepada mesyuarat polisi Bank Pusat Australia (RBA) pada minggu ini, untuk melihat reaksi penggubal dasar atas kenyataan Federal Reserve (Fed) yang mula mengetatkan dasar.


Adakah Ini Petunjuk Baik Untuk NFP?

Bacaan ADP AS  meningkat melebihi jangkaan
Tuntutan pengangguran AS mingguan menurun
Laporan NFP jadi tumpuan

Greenback didagangkan tidak jauh dari paras tertinggi 1 bulan selepas mendapat sokongan daripada bacaan data pekerjaan ADP Amerika Syarikat yang memberangsangkan.
Mencerap data yang dikeluarkan pada sesi New York, pekerjaan sektor swasta dilaporkan bertambah sebanyak 235,000 pada Disember, jauh melebihi jangkaan untuk meningkat 150,000.
Selain itu, catatan dalam laporan tuntutan pengangguran AS menunjukkan penurunan ke paras terendah 3 bulan pada minggu lepas walaupun bacaan sedikit tersasar dari jangkaan.
Ini secara tidak langsung meningkatkan harapan pelabur untuk melihat bacaan yang lebih kukuh dalam laporan pekerjaan NFP pada sesi New York hari ini.
 Namun, jangkaan awal pasaran dilihat agak lemah dengan penurunan dalam pertambahan pekerjaan sebanyak 200,000 daripada 263,000 sebelumnya, tetapi kadar pengangguran kekal rendah pada 3.7%.
Berbanding sekumpulan mata wang utama, indeks dolar melonjak 0.9% ke paras harga 105.27 selepas data diterbitkan. Ia kini didagangkan sekitar harga 105.13 pada sesi Asia.
Reaksi mata wang utama lain pula menyaksikan euro merosot ke paras terendah 3 minggu, manakala pound sterling tergelincir ke tahap terlemah lebih 1 bulan.
Sementara itu, mata wang berkaitan komoditi seperti dolar Aussie, New Zealand dan Kanada turut menyusut di tengah-tengah pengukuhan US dolar.
Seperti USD, pelabur dolar Kanada juga menantikan terbitan data pekerjaan Kanada pada malam ini yang dijangka akan menunjukkan pasaran buruh terus melemah pada Disember setelah beberapa siri kenaikan kadar faedah dilaksanakan bank pusat.


Masih Mendatar, GBP/USD Bergelut Untuk Tembusi Rintangan $1.2300

Selepas terbitan data pesanan barangan tahan lama (durable goods) Amerika Syarikat (AS) diterbitkan semalam, dilihat US dolar masih gagal untuk mendominasi pasaran walaupun bacaan data menunjukkan angka yang meningkat.
Pelabur kini dilihat masih berjaga-jaga memberi tumpuan terhadap perkembangan laporan perbincangan antara anggota G7 yang semakin giat menambahkan tekanan terhadap Rusia dengan tindakan sekatan ekonomi ke atas Vladimir Putin sebagai susulan aktiviti pencerobohan di Ukraine.
Walaupun US dolar papar prestasi suram di awal minggu, kebanyakan mata wang utama lain dalam pasaran juga masih dilihat bergerak perlahan termasuk Pound.
Pound dilihat masih gagal untuk mendapatkan rentak pengukuhan selepas langkah kenaikan kadar faedah dilaksanakan bank pusat. Kebimbangan masih terarah kepada beberapa isu ekonomi termasuk ketidaktentuan Brexit yang masih lagi berlarutan selepas 2 tahun UK secara rasmi meninggalkan blok Eropah.
Masih lagi perubahan pada protokol Ireland Utara didesak oleh UK, namun tiada tanda-tanda untuk Kesatuan Eropah (EU) akan bersetuju untuk perkara tersebut.

Jika diperhatikan pergerakan harga pada carta pasangan mata wang GBP/USD, sehingga bersambung ke awal minggu ini harga masih lagi dilihat brelegar dalam zon mendatar (sideway) dengan paras sokongan pada 1.22000 sementara rintangan pula pada 1.23000.
Pada dagangan semalam (Isnin), harga meneruskan kenaikan pada sesi Eropah semalam dan cuba untuk menembusi zon rintangan 1.23000, namun kenaikan harga tersebut gagal diteruskan sebelum harga susut semula di bawah zon tersebut.
 Harga yang dilihat bergerak mendatar di sekitar paras Moving Average 50 (MA50) pada rangka masa 1 jam pada carta GBP/USD sepanjang semalam mula memberi isyarat untuk pergerakan bearish selepas harga bergerak di bawah paras tersebut di sesi Asia pagi ini (Selasa).
Jika penurunan harga berlaku, harga bakal menguji kembali zon sokongan pada 1.22000 dan pelabur akan menilai petunjuk sama ada harga akan melantun semula seperti minggu lalu, atau mula membuat penurunan lebih rendah.
Penurunan yang berjaya diteruskan akan menuju pula ke sasaran sekitar 1.21000 sebelum penurunan lanjut bakal mencecah sehingga zon support pada 1.20000.
Sebaliknya jika harga membuat kenaikan pula menembusi rintangan 1.23000, harga bakal membuat kenaikan yang lebih tinggi menuju ke paras rintangan seterusnya pada 1.24000, iaitu paras ketinggian yang dicapai pada reaksi ketika mesyuarat polisi bank pusat England (BOE) yang lalu.
Kenaikan lebih tinggi yang berjaya diteruskan pula dijangkakan untuk menuju ke paras seterusnya pada zon rintangan 1.25000 untuk mencatatkan paras ketiggian terbaru 3 minggu.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Minyak Mentah Global Naik 0.50% Pada Jumaat

Harga minyak mentah dunia bergerak lebih tinggi pada Khamis khususnya dalam sesi US, dengan pasaran dilihat mula menyerap laporan pengurangan stok US dan juga kenyataan dovish Yellen yang dijangka akan mengekalkan rangsangan dalam ekonomi.
Minyak Brent (Brent-oil) naik 0.52% kepada $48.66 setong setakat pukul 5.58 pm, manakala WTI (West Texas Intermediate) naik 0.50% kepada $46.31 setong.
Pengurangan inventori yang direkod oleh US minggu ini telah mula menunjukkan kesannya kepada pasaran apabila minyak mentah dunia naik dalam empat sesi dagangan minggu ini.
Harga komoditi hitam ditutup lebih rendah pada Rabu berbanding Khamis walaupun data inventori terbaru menunjukkan kemerosotan drastik di US selama dua minggu berturut-turut.
 Data yang dikeluarkan oleh Energy Information Administration (EIA) melaporkan inventori minyak mentah jatuh 7.6 juta tong pada minggu berakhir 7 Julai berbanding jangkaan kemerosotan 3.2 juta.
Walaubagaimanapun, jumlah pengeluaran meningkat sebanyak 59,000 tong sehari kepada 9.397 juta tong sehari minggu lalu menurut data EIA.
Harga minyak mentah dilihat tertekan sejak beberapa minggu lalu berikutan peningkatan pengeluaran dari US yang mengimbangi pemotongan bekalan yang dijalankan oleh OPEC dan non-OPEC.
OPEC membuat perjanjian pertama pemotongan bekalan sebanyak 1.8 juta tong sehari bermula Januari 2017 sehingga enam bulan dan ia dilanjutkan sekali lagi kepada sembilan bula sehingga Mac 2018 dalam usaha membawa harga pasaran ke tahap optimum.


Sentimen Semasa Pasaran Tukaran Matawang Forex Setakat Petang Ini

US dolar bergerak lebih rendah pada Isnin selepas merekod kenaikan mendadak dalam sesi dagangan sebelum ini. Pasaran ketika ini menumpukan perhatian kepada data inflasi yang akan dikeluarkan pada Jumaat bagi menentukan sama ada US dolar boleh mengukuh dalam jangka masa yang lebih lama atau sebaliknya.
Indeks US dolar ketika ini berada di sekitar 93.28 susut 0.10% setakat pukul 5.04 petang. Lonjakan oleh indeks yang mengukur kekuatan matawang greenback berbanding enam matawang utama pada Jumaat adalah kenaikan terbesar dalam masa sehari sejak May 2016.
US dolar sebelum ini jatuh ke paras terendah 15 bulan lalu apabila dihentam oleh faktor ketidaktentuan polisi, politik dan geopolitik. Selain itu, faktor ketidaktentuan kenaikan kadar faedah juga menjadi faktor utama kepada kelemahan US dolar sejak awal tahun ini.
 US dolar memulih dengan mendadak dari paras terendah disokong oleh bacaan data pekerjaan US yang dilihat secara keseluruhannya adalah positif.
“Persoalan utama bagi pasaran bon ketika ini adalah sama ada kemelesetan data inflasi beberapa bulan lalu hanyalah sementara atau sebaliknya,” kata Viraj Patel ketua strategi tukaran matawang di ING London.
Matawang Euro mengukuh berbanding US dolar setakat pukul 5.20 petang sehingga memadam lebih 50% kejatuhan EURUSD pada Jumaat.
Minggu ini komen-komen oleh ahli The Fed akan diekori secara rapat dengan beberapa ahli FOMC yang mengundi penetapan kadar faedah akan berucap sepanjang minggu ini termasuk Kashkari, Kaplan dan Dudley.


Apa Akan Jadi Pada Emas Ketika Pelabur Menantikan Data NFP?

Sentimen pasaran semasa yang bimbang terhadap penularan varian coronavirus Delta, terus menyokong dagangan emas untuk diniagakan stabil pada hari Jumaat.
Memasuki sesi Eropah, spot emas diniagakan meningkat di sekitar harga $1,777 per auns, sedikit susut dari paras ketinggian harian yang dicapainya pada hari Khamis pada $1,782 per auns.
Peningkatan kes jangkitan yang mendadak disebabkan penyebaran varian Delta yang sangat cepat, telah mengakibatkan negara-negara di Asia dan Eropah menahan dari pembukaan semula ekonomi mereka.
 Hal ini menyebabkan pelabur beralih kepada aset safe-haven emas sebagai perlindungan daripada ketidaktentuan ekonomi.
Logam kuning itu turut meraih sokongan daripada pembacaan data PMI yang berada di bawah jangkaan pasaran. Indeks pembuatan ISM menunjukkan pertumbuhan lebih lemah daripada dijangkakan pada Jun, dengan meningkat 60.6 berbanding 61.2 yang dicatatkan bulan sebelumnya.
Laporan pekerjaan NFP AS yang akan dikeluarkan pada malam ini akan menjadi tumpuan utama pasaran seterusnya, di mana ia dijangka akan meningkat sebanyak 700,000 pada bulan Jun.
Komponen pekerjaan dalam sektor pembuatan menguncup untuk pertama kali dalam tempoh 7 bulan, sekali gus menimbulkan kebimbangan terhadap angka NFP malam ini. Susulan itu, pelabur mengambil pendekatan berhati-hati dalam meletakkan posisi.


EUR/USD – Analisis Teknikal – 7/11/2017

EUR/USD – Analisis Teknikal – 7/11/2017

 Secara teknikal, EUR/USD masih dalam mood pergerakan bearish ketika ini dan dijangka sekiranya MagicS1 iaitu previous LL 1.1580, ia berpotensi untuk bearish dan mencapai ke sekitar MagicS2 1.1550 atau ke sekitar 1.1514/00 hari ini.
Dan sekiranya EUR/USD melakukan retracement, harga sekitar MagicR1 1.1630 adalah harga yang berpotensi untuk dicapai sebelum ia bearish. Jadi kesimpulannya,secara teknikal selagi EUR/USD tidak breakout Key Resistance zone, mood bearish masih dikuasai ketika ini.


Anda Akan dianggap Ketinggalan Jika Abaikan Berita Penting Dari Komoditi Hitam Ini

Minyak mentah naik lebih tinggi dalam sesi Asia pada Selasa menjelang laporan data inventori minyak mentah yang akan dikeluarkan pada minggu ini bagi mendapatkan laporan terhadap baki permintaan dan bekalan.
Minyak Brent yang juga merupakan penanda aras bagi minyak global dinilai meningkat dalam sesi ini sebanyak 0.25 peratus kepada $56.27 setong. Minyak mentah bagi penghantaran April juga menunjukkan peningkatan sebanyak 0.52 peratus kepada $54.06 setong.
Semalam, harga minyak meningkat lebih tinggi dalam julat dagangan biasa sementara pasaran di Amerika Syarikat ditutup pada Isnin sempena Hari Presiden. Dalam masa yang sama, pasaran komoditi ini terus disokong oleh usaha pembekuan bekalan oleh OPEC dan beberapa pengeluar utama.
 Maklumat terkini mingguan bagi pasaran ini akan dikeluarkan pada Rabu dan Khamis bagi memberikan peluang kepada pelabur untuk mengukur kekuatan permintaan dalam penggunaan minyak terbesar di dunia. Laporan ini dikeluarkan lewat sehari berikutan cuti umum di AS.
Sementara itu, komen dari pengeluar minyak global turut akan diberi perhatian bagi mendapatkan bukti lanjut terhadap pematuhan perjanjian ini bagi membendung isu lebihan bekalan yang telah berlarutan sejak tahun 2014 lagi.
3 Event Penting Yang Anda Perlu Perhatikan Terhadap Prospek Kenaikan Kadar Pada Mac Nanti!


GOLD Junam Bawah $2000, Siri Kenaikan Harga Telah Berakhir?

Faktor kestabilan pada nilai dagangan US dolar telah mendorong penurunan harga emas hari ini yang dilihat telah menjunam di bawah paras $2000 per auns pada awal sesi Eropah.
Pelabur emas mula tidak senang duduk selepas corak penurunan awal harga emas pada carta XAU/USD sejak minggu lalu semakin memberi gambaran bahawa momentum lonjakan komoditi besi kuning tersebut sudah berakhir.
Harga emas telah mencapai paras tertinggi sepanjang masa pada minggu lalu sekitar ketinggian $2075.00 sebelum mula menunjukkan penurunan semula.
Selepas melepasi paras $1800, harga emas terus mencatatkan peningkatan lebih $300 sehingga menghampiri paras $2100 dalam tempoh 3 minggu sebelum kembali pamerkan penurunan untuk minggu ini.
Pergerakan harga mendatar pada awal minggu yang bergerak di bawah paras halangan Moving Average 50 (MA50) pada pergerakan 1 jam harga di carta XAU/USD memberi isyarat perubahan trend bearish untuk dagangan emas minggu ini.
 US dolar semakin mendapat rentak pengukuhan disokong oleh ketegangan hubungan antara dua ekonomi gergasi dunia iaitu Amerika Syarikat (AS) dan China yang berterusan menambah konflik baru yang membuatkan para pelabur lebih berwaspada.
Walaupun kedua-dua matawang US dolar dan komoditi emas berada dalam kelompok safe-haven, US dolar kelihatan lebih mendominasi untuk dagangan minggu ini secara perbandingan nilai. Namun pelabur akan menantikan pula data inflasi AS yang akan menentukan pergerakan selanjutnya bagi US dolar.
Jika harga kekal meneruskan junamannya, penurunan harga akan kembali dijangkakan ke paras 1900.00 yang dilepasi pada 3 minggu lalu.
Namun jika harga kembali menyambung semula lonjakan, paras halangan MA50 akan diuji sebelum menuju semula paras tertinggi yang dicapai minggu lalu yang menjadi zon resistance tertinggi pernah direkodkan.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Pergerakan Semasa Pasaran Forex Pada Sesi Dagangan Eropah

US dollar bergerak lebih rendah berbanding matawang yang lain pada hari Jumaat dengan pelabur sedang menunggu tindakan terbaru dari AS sama ada menambah tariff terhadap China.
Matawang yang paling banyak tertekan setakat ini adalah AUD di mana ia melemah sehingga 0.83% berbanding Sterling.
Trump berkemungkinan meletakkan tariff terhadap $200 billion import China pada hari Jumaat. China pula berkata ia akan membalas sebarang tariff yang dikenakan terhadap mereka.
 Indeks US dollar yang mengukur kekuatan matawang greenback berbanding enam matawang yang lain setakat ini merosot sebanyak 0.11% setakat pada pukul 5.46 petang.
Major pair seperti EUR/USD setakat ini naik 0.19%, di mana GBP/USD didagang tidak berubah. USD/JPY pula hanya meningkat 0.01% jatuh dari paras tertinggi hari ini, manakala USD/CAD jatuh 0.05%. USD/CHF membuat kenaikan 0.02%. Pair AUD/USD dan NZD/USD masing-masing membuat penurunan 0.57% dan 0.20% setakat ini.
AUD ketika ini tertekan disebabkan ketegangan perdagangan yang semakin meningkat antara AS-China sekaligus mencetuskan sentimen Risk-Off pada Jumaat.
“Kebimbangan terhadap pasaran telah mengukuhkan matawang safe-haven dan pasaran kekal fokus kepada perkembangan perang dagang berbanding data ekonomi Amerika,” demikian kata Ulrich Leutchtmann, strategist matawang di Commerzbank.


Ujian Peluru Berpandu Kali ke-9 Yang dilepaskan Oleh Korea Utara Membenam US Dollar Berbanding Yen

US Dollar didagang lebih rendah berbanding Yen pada Isnin selepas Korea Utara melepaskan ujian tembakan peluru berpandu balistik ke 9 sejak awal tahun ini sehingga memberi ancaman keamanan serantau khususnya terhadap Jepun, Amerika Syarikat dan China. Ujian ini dilaksanakan bagi meneruskan cita-cita Pyongyang bagi mencipta peledak peluru berpandu balistik.
USD/JPY menjunam sebanyak 0.05 peratus kepada 111.29 selepas ujian tersebut dilaksanakan awal Isnin, sementara AUD/USD menyusut sebanyak 0.04 peratus kepada 0.7444.
US Dollar Index yang mengukur kekuatan US Dollar berbanding matawang utama yang lain kali terakhir dinilai meningkat sebanyak 0.20 peratus kepada 97.33.
Pasaran China, Amerika Syarikat dan UK ditutup pada Isnin, namun Presiden ECB Mario Draghi akan menyampaikan ucapan dan memberi pandangan mengenai ekonomi serta perkembangan dasar monetari di hadapan Jawatankuasa Hal Ehwal Ekonomi dan Kewangan di Brussels.
 Pelabur juga bakal memberi tumpuan kepada data laporan pekerjaan AS pada Jumaat bagi mendapatkan petunjuk terkini mengenai kenaikan kadar menjelang akhir tahun ini. Dalam zon Euro, pelabur menantikan data inflasi bulanan bagi menilai masa terbaik bagi ECB untuk menghentikan program pembelian asset secara besar-besaran.
Minggu lalu, US Dollar meningkat berbanding matawang utama pada hari Jumaat selepas data pertumbuhan ekonomi suku pertama disemak lebih tinggi.
Dalam sesi ini juga, Sterling telah menjunam ke paras terendah dalam tempoh satu bulan selepas jurang diantara kedua-dua pemimpin yang bakal bertanding sewaktu pilihanraya mengecil, sekali gus menambah kepada risiko politik di UK.
Pelabur sebelum ini yakin bahawa Perdana Menteri Theresa May akan menjamin kemenangan yang kuat dalam pilihanraya sekaligus mengukuhkan kekuasaan beliau di dalam rundingan Brexit.


Ini Pekara Yang Perlu Diketahui ‘Trader’ Mengenai Laporan NFP Bulan Julai!

Pertumbuhan pekerjaan Amerika Syarikat (A.S) dilaporkan meningkat dengan kukuh pada bulan Julai didorong oleh permintaan pekerja dalam sektor perkhidmatan. Hal ini membawa indikasi bahawa ekonomi masih mengekalkan momentum dalam permulaan suku ketiga.
Data NFP catat peningkatan ketara sebanyak 943,000 pekerjaan pada bulan lalu setelah meningkat 938,000 pada bulan Jun, berdasarkan laporan Jabatan Tenaga Kerja yang dikeluarkan sebentar tadi. Bacaan ini juga jauh mengatasi ramalan para pakar ekonomi yang meramalkan data NFP akan naik sebanyak 870,000 pekerja.
Disisi lain, kadar pengangguran turun kepada 5.4% daripada 5.9% pada bulan Julai. Pakar ekonomi, Sam Bullard berpendapat bahawa keadaan pasaran buruh dilihat sihat pada awal suku ketiga kerana perniagaan perkhidmatan intensif buruh terus mengambil pekerja berikutan permintaan yang tinggi.
Tambah Bullar dalam masa yang sama, pengembangan program sekolah musim panas di beberapa daerah turut mendorong pertambahan pekerjaan dalam sektor pendidikan.
 Laporan berbeza yang turut menaikkan sentimen pasaran ialah bahawa ekonomi telah pulih sepenuhnya bagi suku kedua daripada kemelesetan ekonomi akibat penularan pandemik. Penganalisis menjangkakan pertumbuhan ekonomi tahun ini dilihat akan mencapai sekitar 7%, yang merupakan bacaan yang terpantas sejak tahun 1984.
Disisi berbeza, pakar ekonomi, James McCann menyatakan bahawa laporan pekerjaan yang kukuh dalam beberapa bulan hadapan akan memberi lampu hijau kepada the Fed untuk membuat pengumuman awal pengetatan dasar.
Setakat ini yang menjadi kekhuatiran pasaran ialah peningkatan jangkitan Covid-19, yang didorong oleh varian Delta dari Covid-19 yang akan meningkatkan risiko. Walaupun impak terhadap kegiatan ekonomi berkemungkinan rendah, dengan hampir separuh dari populasi diberi vaksin sepenuhnya namun kes yang meningkat akan mendorong pekerjaan dari rumah dan menghalang pengambilan pekerja.
Indeks US dolar catat pengukuhan 0.23% berbanding matawang utama kepada paras dagangan 92.468.


Sesi Asia: Pergerakan Matawang Dan Emas Menjelang Persidangan Jackson Hole Malam Ini

Dolar lemah berbanding yen pada awal dagangan hari Jumaat berikutan sebahagian pelabur mula membeli semula dolar untuk masuk ke dalam pasaran lebih awal menjelang persidangan antara bank-bank pusat di Jackson Hole malam ini.
Sementara pengerusi Federal Reserve, Janet Yellen dan presiden bank pusat Eropah (ECB), Mario Draghi dijangkan akan berucap berdasarkan skirp yang diberikan, para pelabur masih akan meneliti ucapan tersebut bagi mencari sebarang petunjuk terhadap kenaikan kadar feadh US di masa hadapan, tempoh yang akan mereka gunakan bagi mengecilkan penyata imbangan, serta bagaimana Eropah akan mengurangkan ransangan ekonomi mereka.
Yellen dijadualkan berucap pada jam 12 malam ini dan Draghi pula pada jam 3 pagi esok (waktu Malaysia).
Pasangan matawang USD/JPY meningkat 0.09% ke paras 109.66 yen. Dolar telah meningkat sehingga 0.3% minggu ini berbanding yen selepas USD/JPY jatuh ke paras terendah 108.635 berikutan risiko geopolitik yang melanda semenanjung Korea.
Tumpuan para pelabur kali ini telah berubah daripada risiko geopolitik dan ketidaktentuan politik Trump kepada polisi monetari.
 “Dengan tema ”memupuk ekonomi global yang dinamik’ di Jackson Hole tahun ini, mungkin tidak ada petunjuk yang segara berkenaan kadar faedah seperti mana yang ditunggu-tunggu oleh semua pemain pasaran.”, kata Yukio Ishizuki, ketua startegi matawang di Daiwa Sekuriti.
Tambah beliau, “Tetapi, ada di antara spekulator mula membeli semula dolar sebelum Jackson Hole, menyebabkan USD/JPY meningkat.”
Indeks dolar yang mengukur kekuatan greenback berbanding enam matawang yang lain meningkat 0.15% kepada 93.296 selepas kenaikan dalam hasil bon US.
Matawang Aussie pula turun 0.1% kepada 0.7896 manakala Kiwi (NZD/USD) pula naik 0.03% kepada 0.7212.
Harga kontrak emas bagi bulan Disember di bahagian Comex New York Mercantile Exchange (NYMEX) pula susut 0.04% kepada $1,291.46 per ounce.
Pasaran emas sensitif dengan perubahan dolar US. Nilai dolar yang menguat akan mengurangkan permintaan terhadap emas kerana harga semakin tinggi untuk di beli oleh pemilik matawang asing yang lain.


EUR/USD Lebih Cenderung Untuk ‘Menunduk’ Minggu Ini?

US dolar bergerak suram pada pembukaan pasaran awal minggu ini selepas mengakhiri dagangan minggu lalu dengan cemerlang mempamerkan pengukuhan semula.
Namun, pelabur tambah waspada untuk dagangan minggu ini yang menjadi pembukaan bagi bulan November dengan beberapa acara tumpuan terarah kepada mesyuarat FOMC dan terbitan laporan data pekerjaan NFP Amerika Syarikat (AS).
Pasaran kekal menjangkakan untuk Federal Reserve (Fed) meneruskan kenaikan kadar faedah sebanyak 75 mata asas untuk mesyuarat November.
Jangkaan untuk pengukuhan semula US dolar bakal memberi tekanan kembali kepada mata wang utama lain dalam pasaran terutamanya Euro yang telah pamerkan prestasi positif pada minggu lalu.
Euro gagal mengekalkan momentum pengukuhan sebelum ini selepas kenyataan suram oleh bank pusat pada mesyuarat polisi minggu lalu walaupun kenaikan kadar faedah telah dinaikkan.

Jika carta harga pasangan mata wang EUR/USD diteliti, harga telah memberi petunjuk untuk perubahan arah harga di penghujung minggu lalu ketika US dolar yang mula mengukuh selepas terbitan data pertumbuhan ekonomi AS.
Harga yang hampir mencapai paras ketinggian pada 1.01000 telah menjunam semula di bawah zon pariti 1.0000 sebelum berlegar perlahan di sekitar 0.99500 pada penutup sesi akhir minggu tersebut.
 Pergerakan harga mendatar di sekitar 0.99500 itu memulakan dagangan pada pembukaan awal minggu ini, namun harga yang bergerak di bawah paras halangan Moving Average 50 (MA50) memberi isyarat kecenderungan harga untuk menyambung penurunan lebih rendah.
Sekiranya corak penurunan diteruskan, harga dilihat akan menuju ke sekitar 0.99000 menguji zon RBS (resistance become support) tersebut.
Penurunan lanjut harga meneruskan pergerakan trend bearish akan mendorong harga menjejak semula ke sekitar 0.98000 atau zon support pada 0.97000.
Sementara, jika berlaku lonjakan semula harga melepasi halangan MA50 dan juga paras pariti 1.0000, pelabur akan menilai sebagai isyarat untuk harga menyambung semula pergerakan trend bullish minggu sebelum ini.
Kenaikan harga akan diteruskan menuju rintangan 1.01000 yang gagal disentuh pada minggu lalu. Melepasi paras tersebut akan mencatatkan paras ketinggian terbaru 7 minggu.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ekonomi AS Dijangka Kukuh, Petanda Baik Buat USD?

US dolar terus bergelut untuk bangkit dari paras terendah pada sesi Eropah ketika tumpuan pasaran kini terarah kepada terbitan data keluaran dalam negara kasar (KDNK) Amerika Syarikat.
Berbanding sekumpulan mata wang utama, indeks dolar yang mengukur kekuatan dolar greenback diniagakan lemah di paras terendah 8 bulan pada 101.70.
Ekonomi AS dijangka mengekalkan kadar pertumbuhan yang kukuh pada suku keempat walaupun pengembangannya dilihat lebih perlahan apabila impak kadar faedah yang tinggi menjejaskan permintaan dan perbelanjaan.
Pasaran meletakkan unjuran untuk pertumbuhan kadar tahunan sebanyak 2.6% pada suku akhir 2022, menurun daripada 3.2% pada suku ketiga.
 Sementara pengembangan kukuh pada separuh kedua pula diramal akan memadamkan penguncupan 1.1% yang dicatatkan dalam enam bulan pertama tahun lalu.
Data KDNK pada sesi New York akan menentukan pergerakan seterusnya buat raja mata wang itu.
Beralih kepada dagangan mata wang utama, euro dan pound kekal diperdagangkan lebih tinggi walaupun keuntungan yang diraih sedikit berkurangan pada sesi Eropah.
Dolar Aussie terus memanjangkan pengukuhannya di paras tertinggi 5 bulan berbanding greenback, di tengah-tengah jangkaan kenaikan kadar faedah oleh bank pusat Australia selepas data inflasi mengejutkan pada suku keempat.
Selain itu, dolar Kanada kekal stabil setelah Bank of Canada (BOC) meningkatkan kadar faedah kepada 4.50% dan memberi petunjuk untuk menghentikan sementara pengetatannya.


Analisis Teknikal USD/JPY – Timeframe H1 – 15/1/2019

Pergerakan harga pada chart pasangan matawang safe-haven USD/JPY untuk sesi dagangan semalam agak mendatar dengan kedua-dua nilai matawang USD dan Yen dilihat bergerak pada kadar yang seimbang. Harga pada mulanya membuat penurunan pada awal sesi Asia semalam setelah Yen mula mengukuh sebaik sahaja data ekonomi China yang dikeluarkan mencatatkan bacaan yang merosot pada kadar import dan ekport mereka. Harga bergerak turun dari paras Magic Pivot kemudiannya telah melepasi paras support MagicS1 sebelum menyentuh paras support MagicS2 pada indicator Moshed Magic Line semalam untuk mencatatkan paras terendah dagangan harian. Namun harga gagal membuat penurunan lebih rendah dan harga dilihat bergerak mendatar di sekita paras support MagicS1 sehingga sesi pasaran New York menutup dagangannya.
Pada sesi pasaran Asia hari ini, harga dilihat menunjukkan kenaikan selepas laporan berkenaan tindakan China untuk memotong cukai secara besar-besaran untuk kembali merancakkan semula ekonomi mereka yang semakin bergerak perlahan, kembali memberi kelegaan terhadap pasaran. Pelabur mula melihat laporan tersebut bakal memberi perubahan yang positif terhadap sentimen semasa dalam pasaran dan dengan itu, berkemungkinan matawang Yen akan kembali didagangkan lemah kembali. Kenaikan harga dari paras Magic Pivot 108.220 hari ini telah pun melepasi paras support 108.463 (MagicR1) dan kemudiannya menyambung lagi kenaikan menuju ke paras resistance lebih tinggi di paras 108.783 (MagicR2). Jika kenaikan harga yang diteruskan berjaya melepasi paras tersebut, harga bakal menguji paras resistance pada dagangan minggu lalu sekitar paras 109.026 (MagicR3) yang turut dilihat berada pada zon SBR (support become resistance).
Namun, jika sentimen semasa kekal berisiko dan mengukuhkan semula matawang Yen, harga berkemungkinan ditekan lebih rendah semula dari paras Magic Pivot 108.220 hari ini sebelum menguji paras support terdekat pada 107.900 (MagicS1). Sedikit lagi penurunan harga bakal menyentuh pula paras support pada 107.657 (MagicS2) yang berada sedikit rendah dan sekiranya harga masih mengekalkan momentum penurunannya, harga berkemungkinan mencecah penurunan sehingga ke paras sekitar 107.337 (MagicS3).
 Terus berwaspada dan pantau faktor-faktor yang mendorong kepada perubahan pada sentimen pasaran semasa di mana akan turut mempengaruhi pergerakan harga pada chart pasangan matawang safe-haven USD/JPY ini. Jadikan indicator Moshed Magic Line sebagai indicator tambahan tetap dalam analisis teknikal anda setiap hari untuk membantu anda mendapatkan hasil dagangan yang lebih positif.

Paras support: 107.900, 107.657, 107.337.
Paras resistance: 108.463, 108.783, 109.026.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


EUR/USD Susut Lebih Rendah Menjelang Mesyuarat FOMC

US dolar dilihat meneruskan pengukuhan pada pembukaan pasaran awal dagangan minggu ini selepas mengukuh sehingga ke penutup dagangan minggu lalu.
Walaupun data inflasi Amerika Syarikat (AS) diterbitkan lemah, namun US dolar kembali disokong semula oleh data jualan runcit AS yang kukuh serta data keyakinan pengguna yang turut meningkat.
Pada mulanya US dolar sedikit susut selepas bacaan lemah inflasi diterbitkan, namun terbitan data jualan runcit yang kukuh telah mengembalikan semula jangkaan untuk Federal Reserve (Fed) melaksanakan pengetatan polisi pada mesyuarat FOMC minggu ini.
Pada carta pasangan mata wang EUR/USD, harga terus memaparkan corak penurunan pada penutupan dagangan penghujung minggu lalu selepas mencatatkan paras terendah terbaru 3 minggu sekitar 1.17300.
Dapat diperhatikan peningkatan harga pada Jumaat lalu gagal melepasi rintangan 1.18000 selepas menguji paras halangan Moving Average 50 (MA50) pada rangka masa 1 jam di carta EUR/USD sebelum harga paparkan terjunan.
Menyambung dagangan pada awal minggu ini, zon support pada 1.17000 dilihat bakal diuji untuk pelabur menilai sama ada penurunan lebih rendah bakal diteruskan harga.
 Melepasi zon tersebut akan mendorong penurunan lebih rendah harga menuju pula ke 1.16000 yang merupakan zon support diuji harga kali terakhir pada November 2020.
Namun jika harga berjaya mencatatkan lonjakan pada minggu ini, kenaikan semula harga dijangka akan menguji rintangan 1.18000 dahulu sebelum meneruskan kenaikan pada pergerakan trend bullish harga.
Zon resistance pada 1.19000 bakal diuji semula selepas harga bergerak di bawah zon tersebut memasuki minggu ketiga.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Apa Jangkaan Untuk GBP/USD Menjelang Mesyuarat Polisi BOE?

Seperti mata wang utama yang lain juga, Pound Sterling tidak terkecuali untuk mengalami penyusutan berbanding US dolar selepas mesyuarat FOMC menyaksikan pengukuhan ketara US dolar minggu lalu.
Pergerakan harga pada carta pasangan mata wang GBP/USD terperosok lebih rendah sehingga ke paras 1.38000 mencatatkan penurunan mingguan sekitar 340 pips.
Di samping pengukuhan US dolar, faktor tekanan terhadap pergerakan Pound juga menyumbang terhadap penurunan harga.
Lanjutan sekatan pergerakan di UK serta ketidaktentuan Brexit membuatkan pelabur lebih berwaspada terhadap dagangan Pound.
Pada minggu ini pula, tumpuan akan terarah pada mesyuarat polisi bank pusat England (BOE) yang dilihat akan terus menambahkan lagi tekanan bagi dagangan Pound.

Setelah harga susut di bawah paras 1.4000 pada Khamis lalu, harga telah menutup dagangan menguji zon support 1.38000 pada Jumaat mencatatkan paras terendah terbaru 6 minggu.
 Menyambung dagangan pada pembukaan pasaran minggu ini, harga dilihat masih bergerak perlahan pada zon support 1.38000 yang mana zon ini telah berjaya menyokong kenaikan semula harga ketika penurunan pada penghujung April lalu.
Namun, dengan momentum pengukuhan US dolar minggu lalu, mampukah zon tersebut kembali menyokong kenaikan harga?
Penganalisis menjangkakan situasi penurunan harga akan diteruskan pada minggu ini menuju pula ke paras tumpuan awal sekitar 1.37000 yang menjadi paras sokongan harga sejak dagangan Mac lalu.
Sekiranya kenaikan harga berlaku, paras 1.39200 dilihat sebagai zon rintangan yang akan diuji harga sebelum memberi isyarat pergerakan harga seterusnya.
Harga yang berjaya melepasi kenaikan di atas paras halangan Moving Average 50 (MA50) pada rangka masa 1 jam juga akan menjadi petunjuk kepada pelabur bagi perubahan trend bullish semula.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Harga ‘Reverse’ Di Hujung Minggu, Trend EUR/USD Berubah Di Awal April?

US dolar menutup dagangan pada penghujung minggu lalu dengan memaparkan pengukuhan, dan mengurangkan sedikit kerugian yang dialami sebelumnya.
Namun tidak mengejutkan pasaran apabila para penganalisis telah pun menjangkakan bakal berlaku aktiviti pengambilan untung (profit taking) terhadap US dolar yang mengekalkan corak penurunan selama 5 minggu berturut-turut.
US dolar masih dijangka berisiko untuk melemah semula setelah data perbelanjaan peribadi pengguna yang diterbitkan untuk bulan Mac adalah lebih rendah daripada ramalan, semakin menyokong Federal Reserve (Fed) untuk memperlahankan dasar monetari setelah krisis perbankan melanda.
Mata wang anti-USD iaitu Euro antara yang ketara mengalami tekanan pada penghujung minggu lalu setelah bacaan inflasi zon Eropah yang diterbitkan untuk bulan Mac catatkan angka lebih rendah berbanding jangkaan.
Ini akan sedikit menyukarkan bank pusat Eropah (ECB) untuk melanjutkan langkah pengetatan dasar monetari.

Memberi tumpuan pada carta pasangan mata wang EUR/USD, harga paparkan corak penurunan pada Jumaat lalu dari zon rintangan 1.09200 sehingga menyentuh paras tumpuan 1.08000 pada dagangan yang bersambung pada pembukaan sesi Asia pagi ini (Isnin).
 Penurunan harga yang turut melepasi sokongan Moving Average 50 (MA50) pada rangka masa 1 jam di carta EUR/USD mencadangkan perubahan pergerakan harga yang lebih bearish.
Jika US dolar kekalkan pengukuhan dan menekan harga jatuh lebih rendah di bawah paras 1.08000, penurunan dilihat boleh dilanjutkan menuju zon sokongan seterusnya pada 1.07000.
Namun jika harga gagal turun lebih rendah sebaliknya kembali melantun semula, zon rintangan yang diuji minggu lalu akan kembali dicapai.
Selepas melepasi zon rintangan tersebut dan harga turut bergerak di atas paras sokongan MA50 semula, trend bullish harga sebelum ini bakal diteruskan dengan sasaran untuk dituju adalah pada ketinggian 1.10000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Euro Manfaatkan Peluang Terajui EUR/JPY Kembali Mencanak

Hasil perbendaharaan 10 tahun Amerika Syarikat (AS) yang kembali mempamerkan kenaikan dalam mencapai semula ke paras 1.60% telah menekan dagangan Yen untuk melemah di penghujung minggu.
Sementara itu, matawang Euro membuat kejutan dengan mempamerkan penguasaan selepas menerima isyarat daripada keputusan mesyuarat polisi Bank Pusat Eropah (ECB) semalam untuk menamatkan program rangsangan ekonomi mereka.
Meskipun pengumuman dasar polisi tersebut menetapi jangkaan dalam mengekalkan kadar faedah dan kenyataan Presiden ECB Cristine Lagarde mengenai inflasi sama sekali tidak gusarkan Euro untuk kukuh. Namun pelabur tetap berjaga-jaga dengan ramalan bahawa kadar faedah tidak akan dinaikkan sehingga 2022.
Jika diteliti kepada carta harga pasangan matawang EUR/JPY, harga tampaknya telah berjaya memapar peningkatan setelah zon RBS (resistance become support) 132.000 menyokong semula lonjakan harga.
Kenaikan yang dipaparkan juga menyaksikan cubaan untuk menguji zon rintangan 133.000 yang mana zon tersebut masih gagal untuk ditembusi pada sebelum ini yang mempamerkan prestasi cemerlang.
Pergerakan harga turut kembali didagangkan di atas paras halangan Moving Average 50 (MA50) pada rangka masa 1 jam bagi memperlihatkan petunjuk awal untuk harga membuat perubahan trend bullish.
 Pada permulaan sesi dagangan hari ini (Jumaat), harga dilihat sedikit susut yang berkemungkinan ingin membentuk corak HL (higher low) sebelum kembali terbang dan menguji semula zon rintangan 133.000.
Manakala paras ketinggian yang dicapai sekitar 133.500 dijangka akan tercapai serta akan dinilai oleh pelabur untuk melihat reaksi pergerakan harga sebelum terus memburu pendakian yang lebih tinggi.
Sekiranya harga kembali diteruskan untuk pamer trend penurunan, harga berkemungkinan akan menuju semula ke zon RBS 132.000 terlebih dahulu dan jangkaan zon 131.000 akan diuji jika harga terus susut.
Lihat gambar carta harga pasangan matawang EUR/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Suku Ketiga: Pertumbuhan Ekonomi di Zon Eropah Mendatar

Pertumbuhan ekonomi, KDNK (Gross domestic product, GDP) di Zon Eropah naik 0.30% pada suku ketiga. Pertumbuhan ini adalah sejajar dengan jangkaan pasaran. Kadar ini tidak berubah daripada pertumbuhan pada suku kedua pada kadar 0.30%.
Dari segi bacaan tahunan suku ketiga 2016 (annual terms) pertumbuhan telah mencatatkan kenaikan sebanyak 1.60% yang juga tidak berubah dari suku kedua. Namun bacaan pada suku ketiga ini sedikit perlahan berbanding suku pertama dengan 1.70%.
German sebagai ekonomi terbesar Kesatuan Eropah mencatatkan pertumbuhan 0.20% pada suku ketiga setelah mencatatkan kadar 0.40% pada suku kedua. Peningkatan pada suku ketiga ini adalah di bawah jangkaan pasaran yang meramalkan kenaikan sebanyak 0.30%.
Perbelanjaan pengguna dan kerajaan terus memacu ekonomi pada suku ketiga dan pertumbuhan yang perlahan ini mungkin disebabkan paras pelaburan yang rendah. Eksport German juga menyusut pada suku yang sama.
 Sejurus data KDNK (GDP Germany) ini dikeluarkan, pasangan matawang Eur/Usd menguat (1.0750-1.0780) yang disebabkan correction dari paras terendah 2016 di 1.0710. Manakala indeks DAX (Indeks saham German) naik sedikit sejurus data dikeluarkan.
Itali sebagai ekonomi keempat terbesar Kesatuan Eropah mencatatkan pertumbuhan 0.30% pada suku ketiga yang tinggi daripada jangkaan 0.20% tetapi tidak berubah dari suku kedua.
Spanyol pula sebagai ekonomi kelima terbesar dan Belanda mencatatkan pertumbuhan sebanyak 0.70%. Pertumbuhan yang agak tinggi ini menunjukkan perdagangan yang positif di kedua-dua negara.
Manakala Greece mencatatkan pertumbuhan 0.50% pada suku ketiga dengan bacaan tahunan pertumbuhan 1.50%.
Secara keseluruhan, data-data yang dikeluarkan di kebanyakan negara Kesatuan Eropah menunjukkan tanda-tanda positif. Kesatuan berpotensi untuk menguat lagi pada suku keempat berikutan ekonomi German yang dijangka menguat.


Analisis GOLD – Emas Diramal Melonjak Selepas Mesyuarat FOMC?

Tiada perubahan ketara pada pergerakan sebelum ini, harga komoditi emas masih lagi dilihat bergerak mendatar sejak awal minggu susulan pelabur kekal waspada menantikan mesyuarat FOMC yang menjadi acara tumpuan utama pasaran minggu ini.
US dolar berjaya pamerkan pengukuhan pada Selasa semalam ekoran faktor penurunan unjuran pertumbuhan ekonomi global oleh IMF serta beberapa faktor lain yang memberikan tekanan kepada pasaran global, walaupun data keyakinan pengguna Amerika Syarikat (AS) diterbitkan pada sesi New York dengan angka lebih rendah berbanding jangkaan.
Perhatikan pergerakan harga pada carta XAU/USD yang mengukur nilai emas berbanding US dolar, pada sesi dagangan Asia semalam harga membuat lonjakan sekitar 100 pips namun, peningkatan tersebut gagal diteruskan lalu harga dilihat menyusut semula dibawah paras tumpuan 1720.00 sehingga ke penghujung sesi New York semalam.
Bersambung pada dagangan sesi Asia pagi ini harga masih bergerak mendatar dibawah paras 1720.00 dengan halangan Moving Average 50 (MA50) pada rangka masa 1 jam di carta XAU/USD memberi isyarat pergerakan bearish buat emas.
Tetapi pada awal pembukaan dagangan sesi Eropah, dilihat harga mula melonjak semula dan berjaya menembusi paras halangan MA50 dan juga kembali berlegar semula di atas paras 1720.00.
Sekiranya harga emas berjaya meneruskan peningkatan menjelang mesyuarat FOMC yang semakin hampir ini, kenaikan harga daripada zon 1720.00 bakal menuju ke paras halangan 1760.00 selepas mengatasi paras ketinggian pada minggu lalu.
 Untuk peningkatan harga seterusnya, kenaikan lanjut bagi emas dijangkakan bakal menguji zon 1785.00 sebelum menuju pula ke zon tumpuan 1800.00.
Sebaliknya, jika harga menunjukkan penyusutan semula di bawah paras 17200.00, jangkaan untuk harga meneruskan pergerakan trend bearish akan mensasarkan ke paras 1700.00 untuk diuji.
Selepas itu, penurunan lebih rendah bagi harga logam kuning itu dijangkakan bakal menyusut sehingga ke zon support 1680.00 selepas penyusutan minggu lalu gagal menembusi ke paras lebih rendah.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Selepas Emas Melonjak, Harga Tersekat Di Skala $1,680!

Pelabur emas kembali berwaspada semula di awal minggu ini selepas meraikan lonjakan bertenaga pada harga komoditi berharga itu pada penutup dagangan minggu lalu.
Mengimbas kembali kesan laporan pekerjaan NFP Amerika Syarikat (AS) pada Jumaat lalu, US dolar kehilangan rentak pengukuhannya sebelum itu dan kemudiannya pamerkan penyusutan yang ketara.
Situasi tersebut bukan sahaja memberi ruang untuk mata wang utama lain mengukuh semula, malah turut memberi tempias positif kepada emas untuk melonjak kukuh.
Harga pada carta XAU/USD yang mengukur nilai emas berbanding US dolar yang melonjak dilihat telah mencapai semula ke paras ketinggian 1680.00.
Namun pada Isnin semalam, cubaan untuk meneruskan kenaikan dilihat masih terhalang pada paras rintangan 1680.00 tersebut sebelum harga melantun membuat penurunan semula.
Menyambung dagangan pada Selasa, harga berlegar perlahan dengan paras 1667.00 menjadi sokongan buat harga.
Harga juga menguji paras Moving Average 50 (MA50) pada rangka masa 1 jam untuk pelabur mendapatkan isyarat arah pergerakan harga emas selanjutnya.
 Jika harga susut lebih rendah, berkemungkinan harga akan ditarik semula ke paras 1640.00 dengan petanda perubahan trend bearish dikenalpasti semula.
Penurunan lebih rendah yang diteruskan dilihat akan kembali semula ke zon support 1620.00 yang telah menjadi tumpuan harga sejak tempoh 6 minggu lalu.
Namun, jika harga melonjak dan melepasi rintangan 1680.00, pergerakan bullish harga bakal menuju ke zon tumpuan pada 1700.00.
Kenaikan lebih tinggi yang diteruskan selanjutnya bakal menuju ke paras ketinggian 1720.00 untuk catatkan paras tertinggi terbaru 5 minggu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Susulan Krisis Melanda, Carta AUD/USD Beri ‘Signal’ Awal Untuk Perubahan Trend

Dolar Australia cuba mengambil kesempatan untuk meningkat semula dikala kesempitan yang melanda ke atas mata wang US dolar.
Selain reaksi terhadap data pekerjaan NFP Amerika Syarikat (AS) yang dinilai suram, US dolar juga terkesan hebat oleh krisis keruntuhan bank-bank gergasi di AS ketika ini.
Situasi mula berubah apabila Federal Reserve (Fed) dilihat kembali sukar untuk mengetatkan dasar monetari dan kadar faedah dijangka tidak akan dinaikkan kepada 50 mata asas seperti jangkaan sebelum ini.
Pasaran akan memerhatikan pula terbitan data inflasi AS pada sesi New York malam nanti untuk menilai hala tuju Fed yang akan memberi impak besar terhadap US dolar.
Sementara untuk dolar Aussie pula, laporan data pekerjaan Australia pada Khamis akan diberikan tumpuan yang akan diteliti oleh bank pusat.
Carta harga pasangan mata wang AUD/USD pada dagangan awal minggu telah mula paparkan corak kenaikan semula setelah mendatar pada minggu lalu.
Setelah meniti di paras 0.65700 minggu lalu, harga telah kembali meningkat pada Isnin semalam sehingga ke paras 0.67000 untuk menguji zon SBR (support become resistance) tersebut.
Namun harga kembali susut dari zon tersebut ketika dagangan bersambung pada sesi Asia pagi ini (Selasa).
 Pergerakan harga yang masih berada di atas paras sokongan Moving Average 50 (MA50) pada rangka masa 1 jam di carta AUD/USD tersebut masih memberi isyarat untuk harga meneruskan corak kenaikan.
Namun rintangan pada zon SBR 0.67000 perlu dilepasi dahulu sebelum harga boleh melanjutkan pendakian lebih tinggi.
Beberapa paras tumpuan seperti 0.67700 dan 0.68300 akan turut diuji jika kenaikan diteruskan sebelum harga mencapai ketinggian sasaran pada 0.69000.
Sementara untuk jangkaan penurunan harga pula, harga yang bergerak lebih rendah di bawah paras MA50 dilihat akan menuju ke paras sokongan minggu lalu pada 0.65700.
Penurunan lebih rendah dari zon tersebut akan catatkan paras terendah terbaru 18 minggu, iaitu terendah sejak September 2022 yang lalu.
Lihat gambar carta pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Data ADP AS Jadi Tumpuan, USD Nak Ke Mana?

Dolar Amerika terus mengekalkan pengukuhan menuju akhir dagangan Jun, dan berada di landasan untuk kenaikan bulanan terbesarnya sejak bulan Mac setelah meningkat kira-kira 2.5% berbanding pesaing utamanya pada bulan ini.
Kenaikan ini telah disokong oleh isyarat Federal Reserve (Fed) pada mesyuarat polisi pertengahan Jun, yang menjangkakan pengetatan dasar monetari lebih cepat dari dijangkakan.
Dalam pada itu, sentimen pasaran semasa yang bimbang dengan lonjakan mendadak kes coronavirus di Asia dan Eropah turut menyokong dagangan US dolar sebagai safe-haven, selain matawang yen.
 Kebimbangan ini telah menyebabkan kebanyakan matawang utama jatuh lebih rendah pada sesi Eropah, terutamanya matawang berkaitan komoditi.
Matawang euro terus didagangkan lemah meskipun bacaan awal data inflasi Eropah bagi bulan Jun menepati jangkaan untuk meningkat pada 1.9%, sedikit susut daripada angka sebelum ini pada 2.0%.
Sementara menantikan penerbitan laporan pekerjaan pada hari Jumaat, pelabur terlebih dahulu akan melihat pengeluaran data pekerjaan ADP pada malam ini sebagai petunjuk kepada bacaan NFP AS.
Laporan pekerjaan sektor swasta ADP dijangka akan menunjukkan peningkatan sebanyak 600,000 pada bulan Jun, lebih rendah daripada yang dilaporkan pada Mei yang mencatatkan kenaikan hampir 1 juta pekerjaan.


Dasar Ekonomi Yang Luar Biasa Dari Trump Menghantar US Dollar Ke Paras Tertinggi

Aussie mengukuh dalam sesi Asia pada hari Selasa selepas minit mesyuarat menunjukkan bahawa risiko inflasi berada pada paras stabil.
AUD/USD didagang meningkat pada 0.16%, manakala USD/JPY menjunam 0.34%.
AUD/USD, 30 minit
USD/JPY, 30 minit
 Reserve Bank of Australia (RBA) mengekalkan kadar tunai pada rekod yang stabil iaitu sebanyak 1.5% dalam minit mesyuarat bulan November. Dalam minit mesyuarat itu lagi, prospek inflasi dilihat masih berada pada tahap stabil melalui sektor perdagangan dan pekerjaan.
US Dollar Index yang mengukur kekuatan US Dollar kali terakhir dinilai pada 100.03.
Semalam, US Dollar meneruskan kenaikan dalam tempoh sebelas bulan berbanding matawang utama yang lain kerana keyakinan terhadap dasar ekonomi Trump terus meningkatkan permintaan bagi US Dollar. Dasar Trump yang dianggap luar biasa terus menambah keyakinan pasaran terhadap ekonomi Amerika Syarikat dibawah pimpinan Trump.
Jangkaan kenaikan kadar pada bulan Disember oleh Fed juga terus mengukuh sekali gus akan mengetatkan kos pinjaman.
May Pastikan UK Akan Lebih Berdaya Saing Selepas Peristiwa Bersejarah Brexit!


Pergerakan Terkini Pasaran Forex Pada Awal New York Open

US dollar jatuh lebih rendah daripada paras tertinggi empat bulan yang lalu berbanding beberapa matawang yang lain pada Khamis dengan Hasil Bon 10 Tahun kerajaan AS juga telah jatuh di bawah paras 3.0%.
Hasil-Bon 10-Tahun Kerajaan AS (US10-year Treasury Yields) berjaya mencapai parasa tertinggi 3.035% pada Rabu dan kini jatuh ke paras di bawah 3.0% sekaligus menyebabkan US dollar tertekan. Kenaikan hasil-bon menunjukkan prospek kadar faedah The Fed yang lebih tinggi di masa akan datang. Jangkaan ini pula menyebabkan permintaan terhadap US dollar semakin meningkat.
Indeks US dollar yang mengukur kekuatan matawang greenback berbanding enam matawang lain membuat penurunan 0.13% setakat pada pukul 9.19 malam.
 Major pair EUR/USD naik 0.22% dengan GBP/USD naik 0.38%. USD/JPY pula jatuh 0.26%, USD/CAD jatuh 0.02% dan USD/CHF naik 0.01%. AUD/USD dan NZD/USD masing-masing merekodkan kenaikan 0.21% dan jatuh 0.27% setakat ini.
Matawang paling kuat setakat ini adalah GBP dan NZD, manakala matawang yang paling lemah adalah CHF. Dengan menggabungkan matawang paling kuat dan lemah, pair GBP/CHF naik sebanyak 0.40% setakat ini dengan NZD/CHF naik 0.31%.
Tumpuan hari ini tertumpu kepada penetapan polisi monetari ECB di mana bank pusat mengekalkan polisi seperti yang dijangka. Tiada perubahan kepada kenyataan awal polisi dengan reaksi pasaran yang terhad pada pukul 7.45 malam tadi. Pasaran kini tertumpu kepada sidang media Mario Draghi yang bermula sejak pukul 8.30 malam.


GBP/JPY – Analisis Teknikal  – 27/10/2017

GBP/JPY mencatatkan penurunan lebih kurang 150 pips sejak Rabu lalu. Penurunan ini merupakan retracement selagi ia tidak breakout Key Support Zone 149.10 yang membentuk formasi Resistance Become Support.
 Mengikut pergerakan momentum wave ketika ini, peluang yang berpotensi diperhatikan ketika ini adalah ‘long’ di sekitar harga ia berpotensi untuk retrace/pullback iaitu sekitar MagicS1 atau MagicS2 149.50 – 149.10 hari ini.  Jika breakout Key Support Zone ini, ia akan menguji semula support seterusnya iaitu MagicS3.
Oleh itu, Key Support hari ini memainkan peranan yang penting untuk diperhatikan ketika ini bagi menentukan samaada ia akan terus bullish pada minggu hadapan ataupun bearish.


Pasaran Kecoh Di Sesi Eropah Ketika Pelabur Nantikan Keputusan Fed!

Menghitung detik mesyuarat FOMC, US dolar berundur terlebih dahulu dari paras ketinggian 20 tahun berbanding pesaing utama pada sesi Eropah.
Keputusan Federal Reserve (Fed) akan dimuktamadkan pada awal pagi Khamis (waktu tempatan), di mana pasaran meletakkan jangkaan untuk kadar faedah dinaikkan sebanyak 75 mata asas.
Penyusutan ini memberi peluang untuk beberapa mata wang utama mencatatkan peningkatan, khususnya euro yang menantikan kenyataan susulan daripada mesyuarat mengejut Bank Pusat Eropah (ECB) yang diadakan pada jam 5 petang.
 Sementara mata wang pound pula meraih keuntungan sederhana dengan didagangkan pada sekitar harga 1.2000 berbanding USD. Mesyuarat polisi Bank Pusat England (BOE) pada hari Khamis akan menjadi pasaran seterusnya selepas keputusan Fed.
Kesatuan Eropah (EU) dilaporkan sedang bersedia untuk mengambil tindakan undang-undang terhadap UK berhubung perubahan yang dibuat dalam perjanjian perdagangan pasca-Brexit.
Di samping itu, dolar Aussie dan New Zealand juga sedikit meningkat selepas jangkaan kadar yang lebih tinggi mendorong kedua-dua mata wang itu lebih rendah, di mana dolar kiwi telah menyentuh paras terendah 2 tahun.
Selain keputusan Fed, penerbitan data pekerjaan Australia dan pertumbuhan ekonomi New Zealand pada Khamis akan menentukan pergerakan seterusnya buat kedua-dua mata wang itu.


News & Sentimen Eur/Usd Minggu Ini (6-10 Februari)

Matawang Euro menguat minggu lalu berbanding US dolar berikutan ‘News Impak Tinggi’ yang tidak menyebelahi US dolar, walaupun pada minggu sebelum itu (minggu keempat 2017) terdapat tanda Eur/Usd melemah. ‘News Impak Tinggi’ minggu lalu telah mengurangkan potensi kenaikan kadar The Fed seterusnya melemahkan US dolar berbanding Euro.
Federal Reserve mengekalkan polisi monetari sedia ada dalam penetapan kadar FOMC minggu lalu, yang menepati jangkaan pasaran. Dalam kenyataan yang dikeluarkan, tiada ‘panduan ke hadapan’ (forward guidance) tentang kenaikan kadar faedah yang seterusnya. The Fed juga tidak memberi sebarang komen tentang perkembangan politik di US ketika ini, tetapi mengakui keyakinan pengguna dan perniagaan semakin baik sejak kemenangan Trump November lalu. Inflasi pula belum cukup meyakinkan The Fed kerana masih di bawah sasaran jangka panjang 2%.
Laporan data pekerjaan pada Jumaat pula mengurangkan jangkaan kenaikan kadar The Fed pada Mac dengan penyusutan ‘Purata gaji per jam’ (Average Hourly Earnings). Manakala jumlah tambahan pekerjaan meningkat kepada 227k berbanding jangkaan 170k dan terdapat kenaikan dalam kadar pengangguran dari 4.7% kepada 4.8%.
 Data purata gaji ini lah yang meragukan pasaran walaupun pasaran pekerjaan US semakin baik. Kenaikan dalam pasaran pekerjaan seakan kurang memberi kesan kepada tekanan inflasi dengan kejatuhan dalam purata gaji ini.
Kalendar ekonomi minggu ini dilihat tidak terlalu memberi impak kepada pasaran dengan data dari US yang sedikit. Pasaran hanya akan berhadapan dengan data US yang signifikan pada Jumaat iaitu ‘Indeks keyakinan pengguna’ (Prelim UoM Consumer Sentiment).
Walaubagaimanapun, pasaran akan terus memberi tumpuan kepada pentadbiran baru US dengan polisi-polisi terkini yang mampu memberi kesan kepada pasaran. Pasaran masih lagi menunggu pengumuman rasmi dasar fiskal US termasuk rangsangan ekonomi dan potongan cukai korporat yang berpotensi menguatkan US dolar.


Undian “Pelan B” Brexit Bakal Menggegarkan Pasaran Awal Pagi Nanti

Satu lagi hari yang perlahan dalam pasaran Forex apabila matawang-matawang utama bergerak dalam julat yang kecil pada sesi Asia dan awal Eropah dengan AS Dolar kekal lemah berbanding Euro sekitar 1.14500.
Tumpuan utama pasaran pada hari ini tertumpu kepada undian dan perdebatan peringkat Parlimen berkenaan satu siri pindaan yang akan membuat kesepakatan untuk mencapai perjanjian Brexit yang terbaik. Kebelakangan ini, kenaikan Pound Sterling terjadi kerana keyakinan pasaran bahawa kondisi “no-deal Brexit” dapat dielakkan. Kegagalan dalam undian kali ini akan memaksa UK untuk membuat referendum yang ke-2 dimana keadaan ini boleh menyebabkan UK akan kekal dalam Kesatuan Eropah.
 Terdahulu dalam sesi Asia, Aussie didagangkan merosot selepas berita keyakinan perniagaan yang dikeluarkan oleh National Australia Bank jatuh kepada 2 daripada 11. Hal ini jelas dipengaruhi oleh kemerosotan permintaan dari China dan peningkatan ketegangan dalam perang perdagangan global.
Walaupun Aussie menurun, matawang jiran Australia iaitu NZD ataupun Kiwi diniagakan tinggi dalam pasaran setelah data imbangan perdagangan berjaya mengalahkan defisit 955 juta pada bulan November dengan mencatat surplus sebesar 264 juta pada bulan Disember. Angka tersebut jauh lebih baik daripada ramalan sekaligus merupakan surplus pertama kali sejak 7 bulan sebelum ini.
Menjelang pembukaan sesi dagangan New York, para pelabur akan menerima laporan data ekonomi di Amerika Syarikat iaitu data keyakinan pengguna yang dijangka menurun daripada 128.1 kepada 125.0. Ramalan penurunan ini disebabkan oleh faktor penutupan kerajaan AS yang menimbulkan banyak kekacauan dalam pasaran mereka.


Ingat Cakap Powell, Data NFP Malam Ini Penting!

Pergerakan pasaran kekal bergelora menuju hujung minggu ketika pelabur menantikan satu lagi penerbitan data penting dari Amerika Syarikat.
Data NFP yang bakal dikeluarkan pada sesi New York dijangka akan menunjukkan pertambahan lebih perlahan dalam pekerjaan di AS pada bulan April sebanyak 181,000 daripada 236,00 sebelumnya.
Selain itu, kadar pengangguran juga diunjurkan sedikit meningkat kepada 3.6% daripada 3.5% yang dicatatkan pada Mac.
Walaupun keputusan dasar Federal Reserve (Fed) telah diketahui, tetapi NFP masih penting memandangkan Pengerusi Jerome Powell mengatakan penetapan kadar faedah seterusnya akan ditentukan oleh data.
Berbanding sekumpulan mata wang utama, indeks dolar yang mengukur kekuatan dolar greenback didagangkan sedikit berubah pada sekitar paras terendah 102.28.
 Sementara mata wang euro pula merosot ketika pembukaan sesi Eropah, masih terkesan oleh keputusan Bank Pusat Eropah (ECB) yang memperlahankan kenaikan kadar faedah sebanyak 25 mata asas pada mesyuarat terbarunya.
Dalam pada itu, pound didagangkan mengukuh selepas menembusi paras harga 1.2600 berbanding greenback, puncak tertinggi terbaru satu tahun.
Melihat pergerakan mata wang utama lain, yen kekal menguat dengan dorongan daripada US dolar yang lebih lemah dan ketidaktentuan berterusan dalam krisis perbankan AS.
Pelabur akan terus meneliti perkembangan semasa dalam sektor perbankan susulan kejatuhan mendadak saham Western Alliance dan PacWest Bancorp pada hari Khamis.
Di sisi lain, dolar Aussie dan New Zealand terus berpegang pada keuntungan terdahulu, manakala dolar loonie juga menguat menjelang terbitan data pekerjaan Kanada pada sesi New York.
Jom intai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Analisis GOLD – Tiba-Tiba Harga Emas Tercacak Naik Semula!

Tarik nafas lega pelabur emas bila tengok harga mula melonjak naik semula semalam.
Mana taknya, pada Rabu lalu, harga emas menjunam teruk di sesi New York ketika US dolar yang dilihat mengukuh.
Namun situasi berubah pada Khamis semalam susulan data tuntutan faedah pengangguran (unemployment claims) Amerika Syarikat (AS) yang catatkan pertambahan mingguan yang tinggi membuatkan US dolar ketara melemah semula.
Ini kembali mengalihkan kecenderungan jangkaan pasaran kepada langkah untuk mengekalkan kadar faedah oleh Federal Reserve (Fed) berbanding untuk menaikkannya.
Pelabur akan memberi tumpuan pada mesyuarat FOMC di minggu hadapan, selain data inflasi (CPI) AS juga akan diperhatikan.
Pada carta harga XAU/USD yang mengukur nilai emas berbanding US dolar menyaksikan terjunan harga pada Rabu lalu mencecah paras 1940.00.
Menjadi paras sokongan buat harga, lantunan semula dipamerkan semalam dengan harga kembali mencapai semula paras ketinggian sebelum terjunan iaitu 1970.00.
Kemudiannya, harga mula perlahan di penutup sesi New York sehingga bersambung ke sesi Asia dan Eropah hari ini (Jumaat) di sekitar 1964.00.
 Pergerakan harga dijangka akan meneruskan kenaikan lebih tinggi ekoran harga yang berada di atas paras sokongan Moving Average 50 (MA50) pada rangka masa 1 jam di carta XAU/USD itu mengisyaratkan trend bullish buat emas.
Selain itu, harga yang didorong momentum lonjakan semalam bakal ditolak naik menuju zon rintangan pada 1980.00.
Seterusnya, kenaikan lebih tinggi bakal menyentuh semula paras tumpuan sebelum ini iaitu pada 2000.00.
Namun, apa-apa boleh terjadi dengan risiko dagangan di penghujung minggu yang boleh mengubah semula arah pergerakan harga emas itu.
Bersedia untuk jangkaan penurunan harga, paras sokongan MA50 akan diuji sebelum harga ke paras 1950.00.
Untuk penurunan lanjut jika diteruskan, paras sokongan 1940.00 sebelum ini akan dicecah semula dan tidak mustahil harga catatkan paras terendah terbaru 12 minggu dengan sasaran menuju 1900.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal EUR/USD – Timeframe H1 – 26/11/2018

Pergerakan harga pada chart EUR/USD pada Jumaat untuk penutup dagangan minggu lalu menunjukkan harga membuat penurunan setelah dollar USD kembali mengukuh berikutan pasaran saham yang merosot dan keadaan sentimen dalam pasaran yang kembali berisiko membuatkan matawang safe-haven terutamanya USD mendapat permintaan tinggi. Sementara matawang EURO pula masih menunggu perkembangan dan keputusan isu Brexit di samping tumpuan pelabur masih terarah kepada krisis belanjawan Itali yang berlarutan. Tumpuan data ekonomi di zon Eropah pada minggu ini adalah kepada data tinjauan perniagaan di Jerman yang akan dikeluarkan pada jam 5 petang ini dan pada dagangan Jumaat pula, fokus adalah kepada data inflasi. Mengimbas kembali pada dagangan Jumaat pada chart EUR/USD, harga yang bergerak perlahan pada permulaan sesi Asia kemudiannya membuat penurunan pada sesi dagangan Eropah sehingga melepasi paras support MagicS2 dan menutup dagangan sesi New York lebih rendah sekitar paras 1.13300.
Permulaan dagangan minggu ini pada sesi pasaran Asia, harga bergerak perlahan sepertimana kebiasaan dagangan sebelum ini dengan kecairan yang rendah dalam pasaran. Harga dilihat bergerak lebih rendah dari paras Magic Pivot 1.1361 hari ini dan jika harga menyambung penurunan pada dagangan Jumaat lalu, harga dijangka akan menuju ke paras support 1.1301 (MagicS1) yang menjadi paras tumpuan harga pada chart EUR/USD. Jika harga masih meneruskan penurunan, jangkaan destinasi yang dituju harga seterusnya adalah pada support 1.1267 (MagicS2). Dan sekiranya penurunan harga masih berlaku, harga berkemungkinan akan mencari paras terendah yang baru pada bulan ini iaitu pada support 1.1207 (MagicS3) mengatasi paras terendah semasa pada chart EUR/USD sebelum ini.
Namun, jika matawang EURO berjaya mengukuh pada dagangan hari ini berbanding USD, harga berkemungkinan membuat kenaikan melepasi paras Magic Pivot 1.1361 dan menuju ke paras resistance terdekat iaitu pada 1.1395 (MagicR1). Kemudiannya, kenaikan harga yang diteruskan akan menyaksikan harga menguji paras ketinggian harga pada minggu lalu sekitar paras resistance 1.1455 (MagicR2). Sedikit lagi kenaikan yang berjaya dibuat akan menguji pula paras ketinggian harga pada chart EUR/USD yang dicatatkan pada awal bulan ini sekitar paras 1.1488 (MagicR3).
 Terus beri tumpuan pada perkembangan ekonomi dan politik di zon Eropah dan juga data-data penting yang akan dikeluarkan pada minggu ini. Sentimen dalam pasaran semasa turut memainkan peranan dalam memberi kesan kepada pergerakan harga pada chart EUR/USD. Lihat paras-paras harga yang berpengaruh pada chart EUR/USD dengan menggunakan indicator Moshed Magic Line bagi mendapatkan analisis teknikal harian yang bermutu.

Paras support: 1.1301, 1.1267, 1.1207.
Paras resistance: 1.1395, 1.1455, 1.1488.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Sentimen Berwaspada Sementara Pasaran Menantikan Tindakan Lanjut Daripada China Ke Atas AS

Matawang dolar USD meningkat ke paras tertinggi sejak Mei berbanding safe-haven yen sebelum kembali menyusut untuk diniagakan mendatar pada dagangan penghujung minggu sesi Asia dengan kekurangan petunjuk baru mengenai isu-isu yang menjadi penggerak pasaran.
Pengukuhan dolar USD juga masih disokong oleh data ekonomi Amerika Syarikat yang menunjukkan bacaan pertumbuhan GDP meningkat pada suku ketiga berbeza daripada indikator lain yang mempamerkan penurunan dalam aktiviti global.
Pergerakan pasaran kekal berwaspada sementara menantikan tindakan selanjutnya yang akan diambil oleh China berhubung tindakan Presiden AS Donald Trump yang meluluskan undang-undang Hong Kong.
China telah mengeluarkan kenyataan dengan mengancam akan mengenakan tindak balas yang tegas kepada AS, namun ia masih tidak jelas tentang apa yang akan dilakukan oleh negara itu dan bagaimana ia akan menjejaskan rundingan dagang AS-China.
 Sementara itu, pound diniagakan mendatar selepas meningkat ke paras tertinggi dalam dagangan minggu ini dengan keyakinan untuk Perdana Menteri UK Boris Johnson memenangi pilihan raya pada 12 Disember semakin meningkat.
Matawang euro diniagakan mengukuh berbanding dolar USD walaupun data inflasi Jerman menunjukkan pembacaan yang kurang memberangsangkan.
Anggaran awal menunjukkan indeks harga pengguna Jerman dijangka stabil pada 1.1% dari tahun ke tahun November 2019, yang merupakan paras terendah sejak Februari 2018 dan di bawah jangkaan pasaran sebanyak 1.3%.
Dolar Australia stabil berbanding yen menjelang mesyuarat bank pusat Australia (RBA) pada Selasa ini, pasaran tidak menjangkakan RBA akan mengurangkan kadar faedah ke paras terendah pada 0.5%.


Hasil Keputusan Minit Mesyuarat Bank Pusat Australia (RBA)

Bank pusat Australia melihat perumbuhan ekonomi yang pantas pada tahun ini dan tahun seterusnya tetapi terdapat kesangsian terhadap kadar inflasi untuk mencapai sasaran sehingga tahun 2020.
Reserve Bank of Australia (RBA) menjangkakan pertumbuhan sebanyak A$1.8 trillion dalam ekonomi dan akan bertumbuh sebanyak 3.25 pertumbuhan pada akhir tahun ini dan akan naik 3.5 peratus pada Jun 2019.
RBA mengekalkan jangkaan mereka pertumbuhan tidak berubah berdasarkan ujuran yang ditetapkan pada bulan Januari. Manakala kadar inflasi dan pengangguran pada tahun ini dinaikkan sedikit.
Kadar pengangguran dilihat berlegar pada paras 5.5 peratus pada tahun ini dan akan berkurangan kepada 5.25 peratus pada pertengahan tahun 2019 dan akan kekal pada tahun 2020. RBA sebelum ini menjangkakan kadar pengangguran sedikit jatuh kepada 5.25 peratus pada pertengahan 2018.
 Kadar inflasi juga dilihat berada dalam paras 2-3 peratus pada pertengahan 2018. Inflasi telah berada di bawah sasaran RBA sejak 2015 dan ia adalah sebab mengapa kadar faedah ditetapkan pada kadar 1.50 peratus pada bulan Ogos.
Gabenor Philip Lowe menekankan pertumbuhan upah yang perlahan pada sekitar 2 peratus dan dalam masa yang sama kebanyakkan barang dihimpit inflasi. Walaubagaimanapun secara keseluruhan ekonomi Australia sedang berkembang dan berada dalam landasan yang betul.
Tambah beliau, jika ekonomi berterusan berkembang seperti jangkaan, kadar faedah mungkin akan ditingkatkan.
Pada mesyuarat minggu ini, RBA mengekalkan kadar 21 bulan berturut-turut dan memberi tanda kestabilan polisi.


GBP/USD Lonjak Hampir 300 Pips, Corak Pergerakan Harga Sudah Berubah?

US dolar gagal pamer prestasi baik pada  sesi dagangan awal minggu membuatkan mata wang utama yang lain termasuk Pound memanfatkan peluang untuk menyambung peningkatan nilai sejak penghujung minggu lalu lagi.
Pembukaan pasaran awal minggu semalam, dagangan sesi Asia sehingga awal sesi New York menyaksikan pergerakan positif saham Amerika Syarikat (AS) yang mendorong US dolar terus melemah.
Namun pada pertengahan sesi New York, US dolar dilihat berjaya catat sedikit pengukuhan semula dengan pengunduran pasaran Wall Street membuatkan pelabur kembali berwaspada terhadap sentimen pasaran yang berisiko.
Untuk dagangan mata wang Pound pula, pelabur menantikan penerbitan laporan data pekerjaan UK pada sesi Eropah petang ini sebelum tumpuan akan beralih kepada terbitan data inflasi UK pada Rabu pula.
Kedua-dua data tersebut akan menjadi tumpuan Bank of England (BOE) yang boleh mempengaruhi penetapan dasar monetari pada mesyuarat polisi awal Ogos nanti.

Pergerakan harga pada carta pasangan mata wang GBP/USD telah memaparkan corak perubahan harga selepas penurunan pada minggu lalu mencecah paras terendah terbaru 2 tahun pada 1.17600.
Sehingga bersambung di awal minggu ini, harga telah membuat kenaikan semula sekitar 270 pips dengan paras ketinggian dicapai pada sesi New York pada 1.20300.
 Namun, sentimen pasaran yang mula dinilai berisiko dengan penurunan Wall Street tersebut telah mendorong penurunan semula harga sehingga ke paras sekitar 1.19400 bersambung pada dagangan awal sesi Asia pagi Selasa ini.
Penganalisis masih menilai pergerakan harga masih dalam trend bullish dengan harga yang kekal bergerak di atas paras sokongan Moving Average 50 (MA50) pada rangka masa 1 jam di carta GBP/USD selepas kenaikan harga di penghujung minggu lalu telah pun melepasi paras tersebut.
Sekiranya kenaikan harga berjaya dikekalkan, harga berpotensi untuk mengatasi paras ketinggian yang dicapai semalam untuk menuju pula ke paras tumpuan 1.21000.
Kenaikan lebih tinggi seterusnya akan mensasarkan pada zon 1.22000 untuk harga catatkan paras ketinggian terbaru dalam tempoh dagangan 3 minggu.
Sebaliknya jika harga mula menjunam lebih rendah melepasi paras sokongan MA50, turut melepasi paras 1.18800 akan mencetuskan petunjuk untuk perubahan corak bearish pada carta harga.
Harga seterusnya dijangka untuk susut semula ke zon support 1.18000 dan berkemungkinan boleh mencatatkan rekod terendah 2 tahun terbaru lagi sekiranya penurunan harga diteruskan.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Harga Emas Meningkat Kembali Dalam Dagangan Pasaran Asia

Harga emas meningkat dalam pasaran Asia pada hari Rabu berikutan tumpuan pasaran terhadap mesyuarat FOMC yang dijangka akan mengekalkan kadar faedah dan para pelabur mengkhuatirkan laporan nonfarm payroll (NFP) pada hujung minggu ini.
Pasaran hadapan emas bagi bulan Disember di Comex NYMEX meningkat sebanyak 0.05% kepada $1,271.10 per auns setakat jam 12.00 tengah hari.
Aktiviti perniagaan sektor pembuatan China iaitu Indeks PMI (Purchasing Manager’s Index) Caixin kekal pada bacaan 51.0 pada bulan Oktober, tidak berubah daripada bacaan bulan September. Bacaan 51.0 pada bulan Oktober kurang dengan jangkaan yang mensasarkan bacaan 51.6.
Di Australia, Indeks Pembuatan AIG mencatat bacaan 51.1 berbanding bacaan sebelumnya pada 54.2. Manakala PMI pembuatan Jepun meningkat kepada 52.8 berbanding jangkaan pada 52.5.
 Semalaman, harga emas menurun disebabkan pengukuhan U.S dolar berikutan laporan ekonomi yang positif telah meningkatkan jangkaan pelabur terhadap pertumbuhan ekonomi U.S.
Berdasarkan laporan, ekonomi U.S kekal mengukuh berikutan keyakinan pengguna meningkat kepada paras tertinggi sejak 2008, iaitu meningkat dari 119.8 pada bulan September kepada 125.9 pada bulan Oktober.
Chichago PMI meningkat kepada 66.2 pada bulan Oktober berbanding bulan September yang mencatat bacaan 65.2. PMI merupakan salah satu pengukur tanda aras ekonomi U.S yang penting.
Selain itu, pasaran juga memberi tumpuan kepada mesyuarat FOMC pada hari ini bagi mendapatkan keputusan tentang kadar faedah. Dalam masa yang sama, Presiden Donald Trump dijangka akan mengumumkan calon pengganti the Fed pada hari Khamis.
Emas sensitif dengan pergerakan dolar. Dolar yang kukuh menyebabkan emas lebih sukar untuk dimiliki oleh pemilik matawang asing yang lain kerana harga yang tinggi. Manakala peningkatan kadar faedah U.S, meningkatkan kos lepas memegang emas.


Laporan Pekerjaan NFP Amerika Syarikat Sejajar Dengan Sasaran,USD Masih Tertekan!

Laporan pada hari ini menunjukkan tidak banyak peluang pekerjaan yang dicipta pada bulan Julai jika dibandingkan bulan sebelumnya, walaubagaimanapun kadar pengganguran kekal stabil dan upah inflasi tahunan sedikit meningkat berdasarkan data yang dikeluarkan.
Data pekerjaan NFP Amerika Syarikat mencatat pertambahan sebanyak 164,000 pekerjaan pada bulan Julai sejajar dengan jangkaan. Namun kadar pengganguran tidak berubah pada kadar 3.7% yang juga sejajar dengan jangkaan.
Inflasi upah bertumbuh sebanyak 3.2% pada kadar tahun. Bacaan ini melebihi jangkaan yang mensasarkan pertumbuhan sebanyak 3.1%.
 Berdasarkan data terkini dan lepas, pertumbuhan pekerjaan semakin perlahan dalam pasaran buruh AS namun masih menghampiri kadar tenaga penuh. Pertumbuhan yang perlahan adalah disebabkan kekurangan pekerja yang memiliki kemahiran yang sesuai untuk sesuatu pekerjaan dan permintaan pekerjaan yang lemah.
Indeks US dolar yang mengukur dolar greenback berbanding enam matawang utama didagangkan lemah pada paras 97.98, jatuh 0.17% setakat jam 09.40 p.m.
Pelabur kini berhadapan risiko dalam pasaran berikutan pengumuman terbaru Donald Trump untuk mengenakan tarif terbaru terhadap China.


Pekerjaan Australia Meningkat 37400, Disumbang Oleh Pekerjaan Separuh-Masa

Pasaran pekerjaan Australia semakin baik pada April walaupun jumlah pekerjaan yang direkodkan sebelum itu lebih besar. Ini merupakan bulan ke tujuh berturut-turut Australia menambah pekerjaan secara positif berikutan pemulihan ekonomi secara keseluruhan.
Sebanyak 37,400 pekerjaan ditambah ke dalam ekonomi pada April berbanding 60,000 yang direkod pada Mac. Jangkaan bagi bacaan kali ini ialah pertambahan sebanyak 4,500 pekerjaan.
Dari segi pekerjaan separuh-masa, komponen ini menjadi penyumbang terbesar kepada data kali ini. Sebanyak 49,000 pekerjaan ditambah dalam komponen ini berbanding kemerosotan 13,600 sebelum ini.
 Pekerjaan sepenuh-masa pula susut 11,600 berbanding peningkatan 73,900 pada bulan sebelum itu.
Kadar pengangguran pula berkurangan kepada 5.7% dari 5.9%. Jumlah penyertaan dalam tenaga kerja yang mengira peratusan buruh yang diambil bekerja dan aktif mencari pekerjaan tidak berubah dari paras 64.8%.
Walaupun prestasi kali ini begitu memberangsangkan, tetapi prestasi inilebih dicorakkan oleh pekerjaan separuh-masa yang meningkatkan kebimbangan terhadap kemampuan ekonomi Australia menyediakan pekerjaan yang berkualiti. Sejak tahun 2000, pekerjaan separuh-masa meningkat dua kali ganda berbanding pekerjaan sepenuh-masa.


USD/CAD Dah Terjun 100 Pips, Sempat Lagi Ke Nak ‘SELL’?

Apakah faktor utama yang mendorong penurunan harga pada carta USD/CAD sejak semalam?
Faktor yang sama mendorong penyusutan US dolar dan juga pengukuhan dolar Kanada iaitu isu vaksin.
Selepas laporan berkenaan vaksin AstraZeneca yang memberi hasil keputusan ujian peringkat awal yang memberangsangkan, keyakinan pasaran semakin bertambah dengan laporan vaksin CanSinoBIO dari syarikat China yang menunjukkan tindak balas positif dalam ujian fasa 2 ke atas manusia.
Sentimen risk-on pasaran ini melemahkan matawang US dolar berikutan permintaan terhadap aset safe-haven kembali berkurang.
Oleh sebab yang sama juga, permintaan terhadap minyak mentah turut meningkat disebabkan jangkaan untuk pemulihan ekonomi lebih pantas.
Ini telah memberi sokongan terhadap matawang dolar Kanada atas faktor minyak mentah merupakan eskport utama mereka.
Pada carta harga USD/CAD, dapat dilihat penurunan jelas harga dari paras ketinggian hampir 1.36000 sehingga 1.35250 pada penghujung sesi New York.
 Dagangan yang bersambung pada sesi Asia pagi ini meneruskan penurunan lebih rendah dan telah berjaya melepasi paras terendah minggu lalu pada 1.35000.
Sesi Eropah melihatkan harga cuba untuk melepasi zon support tersebut untuk mencatatkan paras terendah 6 minggu.
Namun jika zon support tersebut gagal ditembusi, harga berkemungkinan akan membuat kenaikan semula ke sekitar paras halangan dinamik Moving Average 50 (MA50).
Kenaikan lebih tinggi melepasi halangan MA50 di rangka masa 1 jam pergerakan harga dilihat akan kembali semula ke zon resistance di atas paras 1.36200.
Untuk dagangan Loonie, pelabur juga akan memberi tumpuan terhadap data jualan runcit Kanada pada sesi New York yang dijangka positif dan bakal memberi sokongan terhadap matawang Kanada itu.
Lihat gambar carta pasangan matawang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sektor Perkhidmatan UK Berkembang Kukuh Bulan Lalu

Sebentar tadi Markit mengeluarkan laporan indeks sektor perkhidmatan UK (UK services PMI) yang mengukuh ke paras 56.2 pada Disember dari 55.2 pada bulan sebelum. Bacaan ini lebih tinggi daripada jangkaan 54.8 dan juga merupakan yang tertinggi sejak 17 bulan yang lalu.
Bacaan di atas 50 menunjukkan peningkatan aktiviti dalam sektor perkhidmatan UK dan sebaliknya bacaan di bawah 50. Indeks ini juga merekodkan bacaan di atas 50 selama lima bulan berturut-turut.
Peningkatan yang kukuh juga dicatatkan dalam perniagaan baru yang merupakan peningkatan kelima berturut-turut dan kedua tertinggi sejak Januari. Peningkatan dalam sektor ini juga meningkatkan pekerjaan walaupun 2016 adalah tahun yang paling suram dalam pasaran pekerjaan sejak 2012.
 Penyusutan nilai Pound menjadi penyumbang kepada tempahan dan juga yang tertinggi sejak Julai 2015 yang akan menyokong aktiviti perniagaan dalam jangka masa pendek. Eksport juga dilaporkan meningkat disebabkan kelemahan Pound yang meningkatkan permintaan barangan domestik.
Walaubagaimanapun, harga input pengeluaran terus meningkat pada Disember yang disebabkan penyusutan nilai Pound. Hal ini menggambarkan impak terhadap peningkatan harga kos import yang semakin tinggi dan seterusnya kenaikan kepada harga perkhidmatan.
Data pada hari ini mengekalkan jangkaan pertumbuhan yang kukuh dalam masa terdekat, tetapi suram dalam jangka masa sederhana dengan ketidaktentuan Brexit dan pilihanraya di Eropah.

PROMO!!
Dapatkan Segera Pakej MoshedFX Ultimate Trader Mastery – Klik Sini
Gunakan Kupon : NFP150
Jimat extra RM150 + Diskaun 40% = Total Jimat RM700 dari harga asal
Promo tamat 6 Jan 2017 tepat jam 11:59PM. Cepat!


Perbelanjaan Pengguna Kembali Melonjak Tinggi! Adakah A.S Dapat Mengelak Daripada Kemelesetan Ekonomi?

Perbelanjaan pengguna A.S. melantun semula secara mendadak pada bulan Januari di tengah-tengah pertumbuhan pendapatan yang kukuh, manakala inflasi meningkat masih boleh menambah kebimbangan pasaran kewangan bahawa Rizab Persekutuan boleh menaikkan kadar faedah sepanjang musim panas.
Perbelanjaan pengguna, yang menyumbang lebih daripada dua pertiga daripada aktiviti ekonomi A.S., melonjak 1.8% bulan lepas, lapor Jabatan Perdagangan pada hari Jumaat. Data untuk bulan Disember telah disemak lebih tinggi yang menunjukkan perbelanjaan menurun sebanyak 0.1% berbanding 0.2% seperti yang dilaporkan sebelum ini. Ahli ekonomi yang ditinjau oleh Reuters telah meramalkan perbelanjaan pengguna melantun semula hanya sebanyak 1.3%.
Perbelanjaan didapati didorong oleh 8.7% kos pelarasan hidup, peningkatan terbesar sejak 1981, untuk lebih 65 juta penerima Jaminan Sosial, yang meningkatkan pendapatan.
Namun begitu, prestasi kukuh meletakkan perbelanjaan pengguna pada laluan pertumbuhan yang lebih tinggi pada permulaan suku pertama. Perbelanjaan pengguna perlahan pada suku keempat, dengan kebanyakan kehilangan momentum berlaku dalam dua bulan terakhir 2022.
 Kekuatan dalam perbelanjaan pengguna, digabungkan dengan pasaran buruh yang berdaya tahan, menunjukkan ekonomi jauh daripada kemelesetan.
Analitis Moody’s percaya situasi paling buruk ekonomi akan mengalami kemelesetan yang perlahan, di mana pertumbuhan hampir terhenti tetapi tidak pernah tergelincir ke belakang.
The Fed dijangka menyampaikan dua kenaikan kadar tambahan sebanyak 25 mata asas pada Mac dan Mei, dan pasaran kewangan mempertaruhkan kenaikan lain pada bulan Jun. Bank pusat A.S. telah menaikkan kadar dasarnya sebanyak 450 mata asas sejak Mac lalu daripada hampir sifar kepada julat 4.50%-4.75%.
Indeks harga perbelanjaan penggunaan peribadi (PCE) meningkat 0.6% bulan lepas selepas memperoleh 0.2% pada bulan Disember. Dalam tempoh 12 bulan hingga Januari, indeks harga PCE meningkat 5.4% selepas meningkat 5.3% pada bulan Disember.
Tidak termasuk komponen makanan dan tenaga yang tidak menentu, indeks harga PCE meningkat 0.6% selepas meningkat 0.4% pada bulan Disember. Indeks harga teras PCE yang dipanggil meningkat 4.7% pada asas tahun ke tahun pada bulan Januari selepas meningkat 4.6% pada bulan Disember.


US Dolar Mengukuh, Harga Minyak Mentah Naik, Emas Jatuh

US dolar ketika ini mengukuh selepas laporan data perumahan pukul 9.30 malam pada Selasa. Pasaran ketika ini menunggu undian oleh Kongres terhadap perubahan cukai AS.
Jumlah dagangan dijangka semakin kecil menjelang cuti perayaan Krismas minggu depan.
Data permit bangunan mencatat 1.30 juta berbanding jangkaan 1.27 juta. Data akaun semasa juga menunjukkan defisit yang semakin kecil berbanding sebelum ini. Manakala pembinaan rumah yang telah dimulakan bulan lalu turut meningkat.
NZD/USD menjadi pasangan matawang yang paling banyak mencatat kejatuhan sejak pukul 9 malam dengan kombinasi data positif AS dan juga data indek harga GDT New Zealand yang merosot 3.9% berbanding kenaikan 0.4% sebelum ini.
 Pasaran Komoditi
Harga minyak mentah bergerak lebih tinggi pada Selasa sebelum membaut penurunan semula. Kenaikan pada Selasa disokong oleh gangguan bekalan di North Sea.
Namun, pergerakan harga minyak mentah dijangka akan terus berada dalam keadaan ‘range-bound’ disebabkan jangkaan kepada peningkatan pengeluaran di AS.
Harga minyak WTI (West Texas Intermediate) setakat pukul 11.09 malam berada di sekitar $57.45 setong naik 0.44%.


Analisis GOLD – Nilai Emas Melonjak Hampir $30 Selepas FOMC

Seperti yang dijangka dan ditunggu-tunggu, keputusan mesyuarat FOMC pada awal pagi ini sememangnya memacu arah pergerakan harga yang lebih jelas buat dagangan emas.
Harapan kembali bersinar buat para pelabur apabila nilai emas telah melonjak semula di atas paras $1,800 menuju ke dagangan penghujung minggu.
Pada carta harga XAU/USD yang mengukur nilai emas berbanding US dolar menyaksikan zon harga 1800.00 telah berjaya membendung kejatuhan harga lebih rendah walaupun beberapa kali harga mengujinya.
Keputusan mesyuarat FOMC awal pagi tadi memberi isyarat dovish dalam penetapan dasar monetari oleh Federal Reserve (Fed) membuatkan US dolar mengalami penyusutan nilai.
Hasil perbendaharaan Amerika Syarikat yang juga terus bergerak lemah di bawah paras 1.30% menambahkan tekanan buat US dolar, sebaliknya akan dimanfaatkan oleh pergerakan komoditi emas.
Lonjakan lebih 200 pips pada carta XAU/USD bersambung pada dagangan Khamis menyaksikan harga mencatatkan paras tertinggi mingguan hampir mencecah 1820.00 setakat sesi Eropah.
Kenaikan lebih tinggi bakal dijangkakan untuk harga menguji paras ketinggian yang diuji minggu lalu sekitar 1834.00.
 Melepasi rintangan tersebut akan mendorong kenaikan harga diteruskan dalam trend bearish menuju ke paras 1850.00 pada zon SBR (support become resistance) sebelum ini.
Namun, pelabur perlu kekal waspada untuk situasi penurunan harga semula berkemungkinan berlaku aktiviti pengambilan untung (profit taking) pada dagangan penghujung minggu.
Zon 1800.00 akan kekal menjadi zon penting bagi menyokong kenaikan harga semula setelah berjaya menjalankan tugas tersebut sepanjang 4 minggu.
Sekiranya harga menjunam di bawah zon 1800.00, pelabur akan melihat sebagai isyarat untuk permulaan trend bearish dagangan emas.
Penurunan harga bakal menuju semula ke paras-paras tumpuan sebelum ini di sekitar 1765.00 dan juga 1745.00.
Lihat gambar carta harga XAU/USD di bawah untuk rujukan analisis teknikal anda.


May Perlu Mendapatkan Kebenaran Parlimen Sebelum Mencetuskan Article 50

Supreme Court UK memutuskan pada Selasa bahawa Perdana Menteri Britain, Theresa May perlu mendapatkan kelulusan dari Parlimen untuk mencetuskan Article 50 dan memulakan proses rasmi bagi meninggalkan Kesatuan Eropah.
Dalam undian majoriti 8-3, Supreme Court UK memutuskan bahawa kerajaan tidak boleh memulakan langkah ini tanpa gerakan dari parlimen. Bagaimanapun, badan perundangan di Scotland dan Northern Ireland tidak dapat mengundi di dalam proses ini.
 Hakim-hakim turut mengatakan bahawa keputusan keluar dari EU akan menyebabkan UK tidak lagi berada di bawah undang-undang Kesatuan Eropah, termasuk perubahan hak.
Namun begitu, kerajaan Britain berharap agar proses ini bakal mendapat sokongan Parlimen memandangkan May telah berjanji untuk mencetuskan Article 50 pada penghujung Mac nanti.
TPP : Trump Sahkan Amerika Syarikat akan Tarik Diri dan Menyifatkan Perjanjian Ini Tidak Masuk Akal!


Kemerosotan Data China Membimbangkan Pasaran Sementara Aktiviti Perkilangan UK Menguncup

Data ekonomi daripada Australia memulakan sentimen pasaran kewangan hari ini. Indeks Prestasi Perkhidmatan AIG di Australia menurun kepada 52.2 pada Jun 2019 daripada paras tertinggi lapan bulan 52.5 pada bulan Mei. Bacaan terbaru menunjuk kepada perkembangan kedua dalam aktiviti perkhidmatan pada tahun 2019.
Tidak lama selepas itu, AUD menerima impak positif daripada data lebihan dagangan Australia yang melebar dengan ketara kepada AUD 5.75 bilion pada Mei 2019 daripada semakan semula AUD 4.82 bilion pada bulan sebelumnya dan menewaskan jangkaan pasaran lebihan AUD 5.25 bilion.
Ini menandakan lebihan dagangan yang terbesar di dalam rekod, kerana eksport naik 4 peratus ke paras tertinggi sepanjang AUD 41.59 bilion, sementara import meningkat pada kadar 2 peratus lebih rendah kepada AUD 35.84 bilion.
 Walaubagaimanapun, matawang Aussie kembali goyah sejurus sahaja bacaan tinjauan perkhidmatan China dikeluarkan. Perkhidmatan Umum China Caixin PMI jatuh ke paras terendah dalam tempoh empat bulan sebanyak 52.0 pada bulan Jun 2019 daripada 52.7 pada bulan sebelumnya.
Penutupan sesi Asia hari ini ditutup rendah berikutan kebimbangan perdagangan global yang berterusan selepas berita bahawa Jabatan Perdagangan Amerika Syarikat akan mengenakan tarif sehingga 456% ke atas keluli yang dihasilkan di Korea Selatan atau Taiwan yang kemudiannya dihantar ke Vietnam dan akhirnya dieksport ke AS.
Dalam perkembangan dagangan Eropah, Pound meneruskan penyusutannya susulan aktiviti sektor perkhidmatan di UK jatuh ke 50.2 pada Jun berbanding 51.0 yang ditempah pada bulan sebelumnya.


GBP/USD Pamer Kenaikan Harga Selepas Mesyuarat BOE

Menjadi tumpuan pada dagangan Khamis semalam adalah mesyuarat polisi bank pusat England yang mempengaruhi pergerakan mata wang Pound.
Jangkaan untuk Pound terus bergerak susut meleset apabila mata wang Britain itu dilihat mendapat sokongan untuk sedikit mengukuh. Apa yang diperkatakan oleh bank pusat?
Bank of England (BOE) mengekalkan kadar faedah tidak berubah, begitu juga dasar monetari yang sedia ada. Namun, petunjuk terbaru oleh komen hawkish bank pusat membuatkan Pound didagangkan meningkat semula.
Penggubal polisi menjangkakan kadar faedah bakal meningkat kepada 0.4% pada suku terakhir tahun ini selain memberi isyarat bahawa langkah pengetatan polisi yang sederhana mungkin diperlukan untuk beberapa tahun akan datang.
Walaupun isyarat pengetatan polisi itu masih lemah, namun pelabur memberi reaksi positif terhadap petunjuk tersebut.

Harga pada carta pasangan mata wang GBP/USD berjaya meningkat semula bergerak di atas paras 1.39000 menuju ke paras rintangan minggu ini sekitar 1.39500.
 Kembali bergerak perlahan sehingga bersambung ke sesi Asia hari ini (Jumaat), harga meniti di atas paras sokongan Moving Average 50 (MA50) pada rangka masa 1 jam pergerakan harga.
Pergerakan harga hari ini bakal dipacu oleh laporan pekerjaan NFP Amerika Syarikat (AS) yang akan diterbitkan pada sesi New York sebentar lagi.
Sekiranya harga melonjak lebih tinggi, zon rintangan pada 1.40000 akan dituju selepas kenaikan harga pada minggu lalu gagal menyentuh paras tersebut.
Sebaliknya jika harga menjunam di bawah paras 1.39000, penurunan harga dilihat akan kembali semula ke paras 1.38000 untuk menguji zon RBS (resistance become support) tersebut.
Penurunan lebih rendah akan menuju ke paras-paras tumpuan sebelum ini pada zon harga 1.37000 dan support 1.36000.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG